Egmond - Jy's In My Bloed (ft Glenda Millar)\n1) Jy's In My Bloed [ft Glenda Millar]\n2) Jy's In My Bloed [Original Version]\n3) Jy's In My Bloed [Remix]\nDie donker van 'n lang nag verdwyn: vir altyd sonskyn. Jou glimag het die wolke laat kwyn en ek volg jou sein. Want jy bring hoop in tye wanneer ander rond soek. Bly in my spasie. Om reg te maak wat krom wil raak al is dit laat. Jy is my inspirasie - die vonk van lig wat lewe stig en nooit verlaat. Jy's in my bloed. En jy vul elke leemte in my. Voor jou is ek klei. Jy bring die beste mens uit in my. Net jy kon dit reg kry. Soos almal altyd ys moes afkry na storms waar die sneeu bly. Kon ek jou blou-groen blik nooit vermy - en nou's jy in my.\nUITGEREIK 12 APRIL 2013\nJY'S IN MY BLOED\n(ft Glenda Millar)\nJy's In My Bloed is die tweede single vanaf Egmond se tweede album Ongevraadge "Ritmes".\nGlenda Millar van Clout-faam feature as die gaskunstenaar op die snit. Die internasionale superster het ook reeds haar stem geleen aan 2 ander snitte vir Egmond se debuut album, insluitend die treffer V'more, en die rock snit Gister. Volgens Egmond is dit 'n droom wat waar geword het toe hy gehoor het dat Glenda die gas kunstenaar was vir sy heel eerste opname, This Morning, in 2003. "Om haar boonop op drie van my Afrikaanse liedjies te hê, is verby ongelooflik. Ek het as kind gesing dat die stof staan elke keer as sy as lid van Clout op die radio en TV gesing het. Wat 'n eer!!!"\nDie HD musiek video volg die avontuur van Egg-finger en Glenda Finger Fairy (soos Egmond die karakters noem) in 'n sneeu bedekte landskap. 'n Skielike ontmoeting met 2 ThunderCats wat om hulp vra, lei tot die vertrek van Egg-finger en Glenda Finger Fairy, om tot hulp te wees vir die ander ThunderCats. Die avontuur neem hul na 'n prag weiveld waar die "nuwe" ThunderCats (of te wel, 2011 re-inkarnasie van die oorspronklike 1985 reeks) omsingel is deur Mumm-Ra en sy bende van slegdoeners. Egg-finger se gatskop ninja maneuver laat die bende vlug en die dag is gered.\nEinde Desember 2012 is daar aangekondig dat die eerste beelmateriaal geskraap is om plek te maak vir 'n nuwe opname van die video in Januarie 2013. Opnames is aangeskuif na die eerste week van Februarie en die eerste foto van die nuwe video het op Facebook verskyn op 2 Februarie 2013. Die oorspronklike materiaal is in die video ingewerk wat bestaan uit stop motion animation. Op Valentyns Dag is Glenda Millar aangekondig as die gaskunstenaar in 'n spesiale "Reveal" video wat op die dag uitgereik is met die eerste 10 sekondes van die video as deel van die bekendmaking. Fotos van Glenda Millar is met permissie gebruik deur fotograaf Tiaan Volschenk.\nJy's In My Bloed se musiek video is voltooi laat Maart 2013. Die video het ook opslae gemaak in die ThunderCats aanhanger gemeenskap, wat die komiese video geprys het en selfs berig het op die forum ThunderCats.Org. Die akteur Larry Kenney, die stem van die hoofkarakter Lion-O in die reeks, het selfs ook die "thumbs up" gegee vir Egmond se video en dit op Facebook gedeel met 'n "very well done".\nDaar is ook iets baie uniek aan die snit wat volgens Egmond hom weer terugneem na sy eerste treffer wat in 2010 uitgereik is. "Dit is eintlik 'n ironies kringloop as jy so daaraan dink. My eerste single Gee Voor Jy Groet en hierdie single Jy's In My Bloed is amper dieselfde liedjie!!" Gee Voor Jy Groet se oorspronklike melodie en woorde is volgens Egmond, "eintlik Jy's In My Bloed". Die dag voor Egmond in 2005 die nuwe studio weergawe van Gee Voor Jy Groet moes opneem, het hy besluit om die titel te verander na Jy's In My Bloed toe - "die res van die woorde het dieselfde gebly." Die enigste deel van die oorspronklike wysie wat nog te hoor is in die finale weergawe van Gee Voor Jy Groet, is die herhalende koor. "As jy die backtrack van GVJG neem en jy sing die woorde van JIMB daarop sal jy agterkom dit pas presies!"\nIn September 2015 is die oorspronklike demo van Gee Voor Jy Groet / Jy's In My Bloed uitgereik as deel van die snit se 5 jaar herdenking single op iTunes. In 2016 word die single ook digitaal beskikbaar gestel op beide iTunes en Amazon.Com. Die single bevat die oorspronklike 2005 weergawe asook 'n voorheen onbeskikbare remix wat dateer circa 2007.


Trane vloei toe boer stapper teen plaasmoorde ontmoet - Onteiening\nTrane vloei toe boer stapper teen plaasmoorde ontmoet\n’n Emosionele en hartverskeurende toneel het vanmiddag op die plaas Vaalbank, buite Bronkhorstspruit, afgespeel waar Duncan Nyawo, die stapper teen plaasmoorde, sy naamgenoot, dr. Duncan Prinsloo, ontmoet het wat in 2008 die slagoffer van ’n wrede plaasaanval was en waarin sy vrou doodgeskiet is.\nPrinsloo, ’n boer en veearts, wat in sy onderlyf verlam is en met krukke oor die weg moet kom, het op sy knieë neergesak toe hy Nyawo ontmoet het en hom bedank vir sy bewusmakingsveldtog teen plaasaanvalle en –moorde.“Ek haal vandag my hoed vir jou af. Dankie vir wat jy doen en dat jy vir ons opstaan.”\nNyawo en sy vier medestappers het trane in hul oë gekry toe hulle sien hoe moeilik Prinsloo beweeg.“Ek is jammer oor wat met jou gebeur het. Wat besig is om in land te gebeur, is verkeerd,” het Nyawo gesê.\nHy het vertel dat hy as kind by ’n Senekal-egpaar op ’n plaas grootgeword het waar hy soos hul eie kind behandel is. “Hulle is wreed vermoor en my drome om eendag ’n dokter te word, is saam met hulle begrawe.”\nNyawo is tans ’n studente-onderwyser by die Ngodini Secondry School in Kabokweni, Mpumalanga.\nHy het Maandag op Vryheidsdag met ’n staptog van 350 km van Nelspruit na die Uniegebou in Pretoria begin om mense oor plaasmoorde en moorde op polisielede bewus te maak.\nNyawo het gesê dit is tyd dat alle Suid-Afrikaners besef hulle het mekaar nodig en dat hulle in vrede moet saamleef. “Niemand is vry as mense vermoor word nie.”\nNyawo het gesê dit is tyd dat die regering en groeperinge in die land die belangrike rol van boere besef. “Diegene wat die heeltyd uitsprake oor grondeise maak, kan nie eens hul eie jaart bewerk nie. Wat nog te sê van ’n plaas. As mense die boere wat hard werk se grond net wil vat, moet hulle hul maar eerder by (Robert) Mugabe-hulle gaan aansluit.”\nPrinsloo het Nyawo bedank vir die insig wat hy in die land se probleme het en dat hy bereid is om daaroor te praat.\nPrinsloo het bewoë vertel van die aanval in November 2008 waartydens sy vrou, Laetitia, doodgeskiet en hy swaar gewond is.\n“Dit gaan maar baie moeilik. Ek het steeds geweldig baie pyn en lewe op pille. Ek is baie onstabiel en het geen gevoel in my bene nie wat dit moeilik maak om my werk te doen.”\nPrinsloo spesialiseer steeds in bees- en perde-embrio’s.\nHy het gesê min mense besef wat die impak van ’n plaasmoord of aanval agterna op die gesin en wyer gemeenskap is. Sy dogter wat destyds in gr.11 was en haar ma dood in die bed aangetref het, moes jare lank berading kry. “Ek het my sielsmaat verloor en dit was en is steeds nie maklik nie.\n“My plaas het uitmekaar geval en baie werksgeleenthede het vir mense verlore gegaan.”\nPrinsloo het gesê sy geloof is al wat hom dra. “Ek dank die Here dat ek Sy kind is en dit kan bely. Ek hou vas aan die Woord wat sê niks sal met my gebeur waarmee God nie ’n doel het nie.”\nDie Prinsloos se aanvallers is nooit aangekeer nie.


Omdat Jy Geglo Het – christianityworks\nHome / FRESH / Omdat Jy Geglo Het\nEfesiërs 2:8,9 Julle is inderdaad uit genade gered, deur geloof. Hierdie redding kom nie uit julleself nie; dit is 'n gawe van God. Dit kom nie deur julle eie verdienste nie, en daarom het niemand enige rede om op homself trots te wees nie.\nAs dit kom by die ewigheid wat ons saam met God gaan deurbring, is God se genade en barmhartigheid, waarvan ons nou al ‘n paar dae praat, nie genoeg nie? Kom nou Berni, jy’s nie ernstig nie? Dit ís mos genoeg!! Wel, nee, dit is nie. Daar is nog ‘n aspek wat baie belangrik is.\nKom ons wees prakties. Die feit dat ek verlief was op Jacqui, wat nou my vrou is, het haar nie outomaties my vrou gemaak nie. Ek moes haar vra om te trou en die ander deel van die groot liefdes-transaksie was dat sy ‘ja’ moes sê. Ons huweliksverbond is geldig omdat ons albei ‘ja’ gesê het en ons daagliks vir mekaar steeds ‘ja’ sê.\nDie feit dat die genade en barmhartigheid van God vir almal van ons aangebied word; vir elke man, vrou en kind op hierdie planeet, is nie genoeg nie. Baie mense is nog steeds op pad na ‘n ewigheid sonder Christus.\nIn Efesiërs 2: 8,9 staan: Julle is inderdaad uit genade gered, deur geloof. Hierdie redding kom nie uit julleself nie; dit is ‘n gawe van God. Dit kom nie deur julle eie verdienste nie, en daarom het niemand enige rede om op homself trots te wees nie.\nWaarom is ons uit genade gered? Omdat ons geglo het. Nee, ons het onsself nie gered nie; net so min as wat my vrou haarself kon vra om te trou. Maar slegs as ons deur geloof reageer op God se aanbod van sy genade en barmhartigheid in Christus, en ‘ja’ sê, dan word ons gered.\nHy het klaar die moeilike deel van hierdie transaksie nagekom. Hy het dit gedoen deur die dood en opstanding van Jesus. Ons deel is net om ‘ja’ te sê. Ons moet in geloof na Hom toe kom en met ons hele hart glo. Ons moet ons lewe in Jesus se hande plaas, sodat ons uit genade gered kan word, deur alles wat Hy vir ons gedoen het.\nHet jy al ‘ja’ gesê? Glo jy regtig?


VALS PROFETE (6) – JESUS LEI ONS TOT ‘N PRAKTIESE GELOOF (2)!\nOns het Vrydag die eerste vyf van die “goeie vrugte” van die Gees kortliks voorgehou, goeie vrugte wat teenstrydig is met die vrugte wat vals profete aan die wêreld verkondig. Vandag bespreek ons die ander vier van die natuurlike vrug van die Gees in ons. Elke vrug is ‘n kwaliteit van lewe en aksie en is nie noodwendig ál vrugte waarvan ons as kinders van God moet probeer leef nie. Jesus se Bergpreek handel oor God se koninkryk en oor ons gelowiges, kinders van Sy koninkryk, en daarom is dit nodig om die Bergpreek te lééf en te dóén. Dit beteken nie dat daardie koninkryk ééndag met Jesus se wederkoms gaan aanbreek nie, maar nóú en híér waar ek elke dag in hierdie deurmekaar wêreld leef.\nOns moet onthou die primêre vrug van Christenskap, is liefde. Al die ander vrugte van die Gees ontstaan daaruit. “Goedhartigheid” is nie ‘n deug wat ons kan aankweek nie, dit word in jou hart gebore. Iemand het gesê goedhartigheid is liefde in werksklere, liefde in aksie – werke van liefde, bedagsaamheid, barmhartigheid en verdraagsaamheid. Dit ontspring uit jou verhouding met God en jou onderwerping aan die Heilige Gees. Die Heilige Gees stel jou dan in staat om goedhartigheid tot eer van God te beoefen en ons laat aanmeld: “Hier is ek Here, waar wil U my gebruik in U diens?” “Mag ons God julle waardig maak vir die lewe waartoe Hy julle geroep het, en mag Hy deur sy krag julle liefde vir die goeie en die werk van die geloof volkome maak” (2 Tess. 1:11).\nWaar wantroue heers, ontstaan onsekerheid wat die lewe ondermyn en soms verwoestende gevolge het. Die Here verwag van ons “getrouheid”, ‘n getrouheid wat ander mense nie laat wonder oor ons verhouding met Hom nie. Getrouheid beteken om getrou te wees in die groot dinge van die lewe maar ook in die klein en onaansienlike dinge. Dit beteken om jou geestelike roeping te vervul, getrou te wees in jou Bybelstudie, gebed, kerkgang; getrouheid aan jou lewensmaat, familie, werk, vriende, mede Christene. Jesus het gesterf sodat ons die Bergpreek kan lééf: “Hy het Homself vir ons as offer gegee om ons van alle ongeregtigheid vry te maak en ons van sonde te reinig, sodat ons sy eie volk kan wees wat ywerig is om die goeie te doen” (Tit. 2:14).\n“Nederigheid” of sagmoedigheid is liefde wat ‘n kruis dra, ‘n kruis van berusting om die laaste plek in te neem en die nederigste werk in die Naam van Jesus vir God te doen. In diens van God, is die nederige mens sagmoedig van hart, klein voor God, gering in sy eie estimasie. ‘n Nederige mens laat toe dat die Heilige Gees fluister: “Kruisig jou eie sin, draai die ander wang, wees beskeie, onthou jou eie gebreke.” “Geseënd is die sagmoediges, want hulle sal die nuwe aarde ontvang” (Matt. 5:5).\n"Selfbeheersing” is liefde in opleiding, opleiding om die innerlike van jou gees nee te laat sê wanneer jy moet; baas te kan wees oor jou begeertes; jouself te bedwing, jou vlees te kruisig sodat jy kan oorwin! (D.A. Carson). Deur die Heilige Gees toe te laat om beheer oor jou gees te neem, word jy in staat gestel om gesag uit te oefen oor elke verkeerde lering van vals profete, en om nee te sê waarvoor God in Sy Woord nee sê. “Die genade van God wat verlossing bring, het immers aan alle mense verskyn. Dit voed ons op om die goddelose leefwyse en wêreldse begeerlikhede te laat vaar en met selfbeheersing, opregtheid en godsvrug in die teenswoordige wêreld te lewe” (Tit. 2:11-12).\nIn nabetragting lyk dit asof die nege vrugte van die Gees onmoontlik is om te dra, maar gewapen met die krag van die Heilige Gees, beveg jy die kwaad en versoekings in die Naam van ons Verlosser. Die vrugte van die Gees groei deur gebed, gereelde Bybelstudie en lofbetuiging: “Geseënd is dié wat honger en dors na wat reg is, want hulle sal versadig word” (Matt. 5:6). Elkeen wat hierdie negevoudige vrugte openbaar, versprei die goeie invloed van Jesus Christus uit na die wêreld om jou.\n‘n Gebrek egter aan “selfbeheersing”, sal die “liefde” bedroef. “Vreugde” sal in rou verander en die “vrede” sal uit jou lewe vlug. “Geduld” sal haar kop nie meer kan optel om haar taak met “vriendelikheid” te kan verrig nie. “Goedhartigheid” sal sterf, “getrouheid” onmoontlik word en “nederigheid” sal verdwyn. Stel jou biddend oop vir die Gees, om jou te help om in die Naam van Jesus Christus, ‘n goeie vrugdraer te wees in God se vrugteboord hier op aarde en sodoende met jou héle hart, God en jou naaste te dien. “Daarom is ons meer as oorwinnaars deur Hom wat vir ons liefhet” (Rom. 8:37).\n“Jou skatkamer is binne-in jou. Dit bevat al die vrugte van die Gees wat jy ooit nodig mag hê. Gebruik dit ten volle in plaas daarvan om nutteloos buite jouself te soek”\n(Chinese Christen spreekwoord).\nGebed: Gees van God, wys my waar ek goeie dade tot eer van God my Vader en Christus, my Verlosser kan doen. Gee my dan die krag en die vaardighede om dit getrou in nederigheid te kan doen. Kweek al U regte eienskappe in my lewe, sodat ek met selfbeheersing, ‘n goeie invloed na almal om my, uit kan dra. Amen.


#Murder: Teen (16) was killed in the #Tokai forest, Cape Town on Monday |White Genocide in South Africa #StopWhiteGenocideInSA\n#Murder: Teen (16) was killed in the #Tokai forest, Cape Town on Monday\nTokai-Murder: Dad gets call from his dead daughter's cell phone\nTokai-moord: Pa kry oproep van dogter se foon\nDie 16-jarige meisie wat Maandagmiddag in die Tokai-woud in die suidelike voorstede van Kaapstad vermoor is, se naam is bekend. Thomas Knemeyer, ŉ raadslid van die Constantia Waldorf-skool, het bevestig Franziska Blöchliger was ŉ gr. 10-leerling aan die skool. “Sy was ŉ skaam teruggetrokke meisie. Sy was vriendelik,” het Knemeyer gesê. Volgens hom is daar Dinsdagoggend ŉ roudiens by die skool gehou. “Ons gaan ook vanaand ŉ optog hou in solidariteit. Mense van die gemeenskap gaan saamkom. Tokai-woud is ŉ gewilde plek waar mense stap en draf.” Volgens Knemeyer, wat by Franziska se ouers was toe Maroela Media met hom gepraat het, het Franziska se pa, Andreas, Maandag omstreeks 17:00 ŉ oproep van sy dogter se foon af ontvang. “Hy kon iemand anders se stem hoor. Ons vermoed dit was moontlik die persoon wat haar vermoor het. Die foon is ons grootste hoop dat die polisie die skuldige sal vastrek. Maroela Media het vroeër berig (http://maroelamedia.co.za/nuus/sa-nuus/skok-na-moord-intokai-woud/) dat Franziska Maandagmiddag saam met haar ma en suster met die gesin se hond in Tokai gaan stap het. Sy het in ŉ stadium vooruitgedraf en sou haar ma en suster verder aan weer ontmoet. Haar ma het bekommerd geraak toe sy na ŉ sekere tyd nie teruggekeer het nie en alarm gemaak. Lt.kol. André Traut, woordvoerder van die polisie, het gesê die meisie se lyk is Maandag omstreeks 18:15 in Dennedalweg gevind. “Ons vermoed sy is verwurg.” Knemeyer het gesê Andreas is van Switserse afkoms en sy vrou, Shireen, van Russiese afkoms. “Hulle het dubbele burgerskap en is ŉ baie groot familie. Die moord op Franziska raak baie mense.” Maroela Media verneem die gesin woon in Muizenberg en dat Andreas en Shireen ŉ gastehuis in Kalkbaai besit en bedryf.


Hoe om `n gesonde akwarium te hê: 16 stappe (met foto`s)\nMet behoorlike inligting en sorg kan `n akwarium `n ontspannende en lonende element vir jou huis word!\nVind uit watter spesies vis jy wil hê. Nodig het om te weet, byvoorbeeld, volwasse grootte, natuurlike omgewing, verenigbaarheid met ander vis, hulle kos, hoe hulle leef en temperatuur wissel pH vlak ondersteuning.\nKoop `n tenk met genoeg spasie vir al die vis! Dink aan jou volwasse grootte, nie die huidige nie! Jou vis moet genoeg spasie hê om na die tenk te beweeg nadat dit sy volwasse grootte bereik het. Visse benodig verskeie liter water per vis.\nKry natuurlike substraat vir jou vis, soos sand vir soutwater vis of klippies vir riviervis. Jy benodig 454 gram (1 pond) substraat per 3,78 liter (1 liter) water.\nKies `n filterstelsel wat vir u reg is. Hou in gedagte dat daar baie in die mark is wat verskillende sorg en instandhouding benodig.\nKoop plante en hout om wegkruipplekke te maak. Baie vis sal meer gemaklik voel en minder skaam wees as hulle wegkruipplekke het waar hulle kan toevlug as hulle senuweeagtig is of net as hulle probeer om uit die lig te ontsnap.\nJy benodig `n termometer en `n verwarmer! Maak seker dat jy een kry wat die volume water in jou tenk sal verhit.\nCap die akwarium! Baie vis is goeie springers, so die tenk moet bedek word sodat hulle nie ontsnap nie.\nKoop die nodige chemikalieë om `n tenk te begin en in stand te hou, byvoorbeeld `n dechlorinator wat kraanwater vir vis veilig hou.\nMaak seker dat jou tenk is op sterk steun, as 3,78 liter (1 liter) van water weeg ongeveer 4536 kg (tien pond), sonder die tel van al die klippe! By die toevoeging van water, is `n goeie opsie om `n groot plaat op die bodem van die tenk te plaas om te verhoed dat water die substraat versprei.\nVoeg al jou chemikalieë by die tenk, verbind die filters en begin die tenk! Dit word aanbeveel om dit minstens een maand te laat werk voordat die vis bekendgestel word. Voeg visvoedsel by wat die voordelige bakterieë wat in die filter moet groei, voed. Dit is nodig dat `n hoë vlak van voordelige bakterieë ontstaan wat die afval van die vis elimineer wanneer jy dit byvoeg. Andersins sal die vis `n stadig en pynlike dood van giftige water hê.\nOntleed die water! Daarvoor is een opsie om `n $ 35 toetsstel te koop of `n monster water na `n viswinkel te neem. Kyk na die pH, ammoniak, nitriet en nitrate! Die pH moet dieselfde wees as jou visondersteuning in hul natuurlike omgewing. Ammoniak en nitriet moet nooit oor 0 gaan nie, maar hulle sal siek word. Nitrate help plantegroei - in groot hoeveelhede produseer hulle alge, en daarom moet hulle nie 40 ppm oorskry nie.\nPlaas die vis, maar nie almal gelyktydig nie! Baie vis op dieselfde tyd sal maak dat die filterbakterieë nie al die afval kan hanteer nie. Jy moet nie meer as 1 groot vis of 5 kleintjies vir `n week in die tenk sit nie.\nSodra jy by die huis het gebring (indien die vlakke van chemikalieë in die water is veilig), maak dit "float" in dieselfde sak op die top van die water vir ongeveer `n halfuur. Deur dit te doen, sal hulle aanpas by die temperatuur. Voeg dan `n klein hoeveelheid water van die tenk tot die sak elke 10 minute vir `n uur of meer, as dit sensitiewe vis is. Dit laat die vis toe om vir die unieke watertoestande van die tenk voor te berei.\nOm die vis te voed en die ligte op die tenks af te skakel, sal `n minder stresvolle oorgang vir hulle moontlik maak!\nAs jy gelukkige en gesonde vis wil hê, verander die water een of twee keer per week met 25%. Belê in `n gruisval (vakuum) en `n dechlorator wat jy elke keer moet voeg wanneer kraanwater in die tenk geplaas word, aangesien chloor baie pynlik vir vis is.\nTen slotte, geniet!\nMoenie vergeet om hulle daagliks oomblikke van duisternis te gee nie. Die vis het dit nodig omdat hulle nie ooglede het nie. Die eenvoudigste ding is om die lig na sonsondergang af te skakel en andersom.\nMaak seker jy koop `n tenk met genoeg spasie vir jou volwasse grootte.\nMoenie vergeet om te verifieer dat die vis versoenbaar is nie.\nMoet nooit die vis met jou hande vat nie! Party kan brand met net `n tikkie!\nMaak seker hulle is versoenbaar, maar moenie verbaas wees as jy sommige van hulle sien veg om te bepaal wie die beste is nie!\nMoet nooit goue vis met tropiese visse meng nie! Goue vis het `n reputasie om baie vuil te wees en verkies hul eie pH!\nMoenie jou vis te veel voed nie. Gee hulle vis in klein hoeveelhede, 1 tot 3 keer per dag.\ndmylogi.ru » Troeteldiere en diere » Hoe om `n gesonde akwarium te hê


Victoria Beckham se ontwerpe pryk op voorblaaie | SARIE\nHierdie aandag rondom Victoria Beckham se klerelyn is niks nuuts vir die gewese sanger nie, en nou het sy laat weet dat sy ‘n aanlynwinkel gaan begin. Hierdie nuus het gekom pas ná haar seun Romeo (10) aangekondig is as een van die gesigte vanBurberry Lente/Somer 2013.\nHaar gelyknamige klerelyn het al vele lof van die modewêreld ontvang. VB is in 2004 gestig met ‘n eksklusiewe reeks, VB Rocks, vir die denim-modehuis Rock & Republic. In 2008 het sy haar naam as ontwerper gemaak met haar vertoning by die New Yorkse modeweek en in 2011 was haar modehuis al $12 miljoen (meer as R100 miljoen) sterk.\nDie permanente skuif wat die Beckham-gesin na Amerika gemaak het was dus die moeite werd en met haar nuwe aanlynwinkel is dit ook vir ons in SA makliker om ons hande op ‘n oorspronklike VB- kledingstuk te kry. Dit sal beskikbaar wees op haar webblad, VictoriaBeckham.com. Die nuwe webtuiste sal in vroegherfs geloods word. Jy kan nou al ‘n draai aanlyn gaan maak om te registreer, sodat jy eerste kan hoor wat aangaan.


Wors - Nooit te oud om te leer nie |Colyn maak Man Kos\nEk het al 'n paar ManKos stories geskryf oor die braai van so paar snitte vleis ... vandag gaan ek oor wors praat. Boerewors is so eie aan Suid Afrikaners soos Olyfolie aan Italianers en bier aan Duitsers ... feitlik elkeen van ons weet presies wat Boerewors is. Meer belangrik, omtrent elkeen weet volgens hom, presies hoe mens wors moet gaar maak.\nLekker gebraaide wors\nDie mees algemene idee is dat mens wors nie op te warm hitte moet sit nie want dan bars die vel. So tradisioneel word die wors altyd laaste op die vuur gesit waneer die kole al aan die afgaan is. Nou hier op die vuur is dan ook die plek waar die Braaimeesters hulle passies regtig uithaal en jy sien dinge wat jou of met afgryse vul of met verbystering na die manewales laat staan en kyk. Hierdie fiasco duur enigeiets van 15 minute tot 45 minute ... onthou daai vuur is aan die vrek en wors word basies gekook. Dan is daar nog die meesters wat die wors vol gate steek kwansuis om te keer dat die derm bars en jy staar met groot oë na die strale sappigheid wat op die reeds vrekkende vuur val.\nDie resultate is altyd min of meer dieselfde ... 'n wurgdroog stukkie derm met vleis binne in, of so vaal gekookte derm met vleis in.\nMaak die wors goed droog\nEk moet erken dat ek myself ook skuldig gemaak het aan baie van die bogenoemde praktyke.\nSo paar dae gelede kom ek op 'n video af wat deur Frans Blaauw van Namibië gemaak is. In hierdie video draai hy elke idee wat ek oor wors gehad het, behoorlik op sy kop. Die video is op my ManKos Facebook bladsy.\nFrans maak die volgende stellings ...\n1. Worsvel bars nie van die hitte nie maar van die sous wat in die wors gesit word. So chakalaka en sosatie wors sal geneig wees om te bars want die speserye en sous verswak die vel.\n2. Swak derms is ook die rede dat die vel sal bars op die vuur.\n3. As die wors self nat is kan die vel ook bars op die vuur.\nFrans laat sy wors eers winddroog raak voor hy dit in die rooster toeknip.\nLaastens sit hy die wors direk in die kole neer, so warm as moontlik. So twee tot 3 minute op 'n kant en dan af.\nEk sit so rukkie en dink oor wat ek in die video gesien het en stap kombuis toe. Ek haal 'n pakkie wors uit die vrieskas en sit dit op "Defrost" in die mikrogolf oond. Terwyl die proses aan die loop is gaan haal ek my toeknip roostertjie en maak die ding skoon.\nDie wors is nou reg en ek skeur die pakkie oop. Natuurlik is die wors nou baie nat en ek besef dat winddroog nie gaan werk in die somer in die Laeveld nie en ek maak die wors mooi droog met handoek papier.\n7 minute op die vuur\nEk rol die wors netjies op in die rooster en knip toe. Nou laat staan ek die rooster sommer so in een van die opwasbakke terwyl ek wag dat my braaier warm word. Ek braai al sedert 1986 op gasbraaiers en dit is my gekose manier van braai ... houtvure is vir atmosfeer sover dit my aangaan.\nSo 10 minute later is die braaier goed warm, nou nie heeltemal so warm soos waneer ek steak braai nie maar baie warmer as wat ek ooit so droom om wors te braai.\nEk sit die rooster op die vuur neer en kyk op my horlosie. Weldrae kan ek sien en hoor dat daar aksie is en ek lig die rooster vinnig op, braaimerke begin wys en ek sit die die rooster weer plat neer. Drie minute later dop ek die rooster om en tot my tevredenheid sien ek die wors is klaar gebraai op die een kant. Ek doen die tweede kant en na 7 minute is die wors op die bord.\nMompelend draai ek die gas toe en stap kombuis toe.\nPoppie kyk verbaas na my ... "Is daai wors gaar ?"\n"Ons sal maar sien, ek het vanaand Stefaans Blaauw se metode probeer."\nSappige wors op die bord\nWel, ek is hoog in my noppies ... die wors is goed gebraai en nie een enkele bars in die vel nie. Na die eerste poging besef ek dat ek die braaier nog warmer kan maak en die braaityd met so 2 minute kan sny.\nEn so gebeur dit dan hierdie ou brak 'n nuwe toetjie leer.\nDie volgende oggend maak ek worsrolletjies vir die naweek en die oorskiet wors braai ek in die pan op die stoof. Weereens vat ek Stefaans se paadjie en maak daai pan hel warm. Ek sit die stukkies wors in en die rook trek. So 2 minute en ek draai die wors om ... die vel is reeds goed gebraai en ek glimlag. Vier minute later skep ek die wors stukkies op 'n bord en sit die gas af. Heerlik gebraai en sappig met weinig sous of vet in die pan ... alles het in die wors gebly.\nNouja ... probeer die manier gerus en dalk vind jy uit dat jy jou hele lewe lank wors verkeerd gebraai het ... in my huis gaan daar verseker baie meer wors op die tafel beland.\nGeplaas deur Colyn kook ManKos om 09:15\nEtikette: Braai, Wors


WOORDE WAT WEEG: Peter Ackroyd - Venice: Pure City (2009)\nPeter Ackroyd - Venice: Pure City (2009)\nPeter Ackroyd. Venice: Pure City. Chatto & Windus, 2009. ISBN 978 0 701 17285 5.\nVenezia la bella. Die stad van water. Verewig in die kunswerke van Bellini en in Afrikaans (onder andere) in die voortreflike gedig van Sheila Cussons “Verlief in Venesië”. In die film van Nicolas Roeg, Don’t look now (1973) word ‘n parapsigologies waansinnige gegewe uitgespeel teen die ‘back-drop’ van hierdie magistrale stad (met Julie Christie en Donald Sutherland in die hoofrolle) en ja, in vele films (veral James Bond) word daar jaagtonele oor die waters uitgerommel. Dit is ook die stad van Ian McEwan se The comfort of strangers (1981)– lieflik verfilm met ‘n kamera wat iets bedrukkends van al die stegies maak.\nDaar is maar een Peter Ackroyd: voortreflike biograaf (van onder andere T.S. Eliot in 1984) en optekenaar van stede soos Londen en nou Venesië. Dit is ryk studie en in die afdeling “Death in Venice” verwys hy na belangrike skrywers se reaksies op hierdie stad – ‘n mens dink hier aan Thomas Mann en Henry James – en hy beskryf die stad se persoonlikhed as psigopaties en een met hoë angsvlakke (341).\nDit is egter ‘n stad van liminaliteit: een van grense tussen water en land. Ackroyd wys op die peste wat die stad getref, op die mites (soos dat mans wat vroue verkrag het net na sewe dae in die tronk en ‘n geldelike vergoeding weer kon voortgaan; dat hierdie selfde vrouens liefs “vuur”uitgeroep het as “verkragting” ten einde aandag te trek) en verdigsels wat róndom die stad gebou is en steeds in die geheue bly voortleef.\nDaar is Marco Polo en sy fantasieë, wat waarskynlik wáár kon wees. Daar is verhale van publieke teregstellings met vars lyke wat weer en weer opgehang word om mense te waarsku teen oortreding: hoogverraad. Dit was 1498. Daar is bloedstollende inligting oor teregstellings en hoe flink daar teen oortreders opgetree is.\nDit is ook ‘n stad van karnaval. En dit is ‘n lewenswyse soos ons aflei uit ‘n brief van Byron. En ons weet ook uit die studies van Bakhtin dat die karnavaleske dui op transformasie en verandering. Soms het dit selfs vir solank as ses maande geduur: onder andere om te vergeet van die bitter koue. Dit is ‘n tyd van “universal madness” en almal – weens die maskers – is volgens Ackroyd “at liberty”. Die implisiete verband tussen die feestelikheid en die dood by so ‘n karnaval is eweneens relevant. Die karnaval is ook die groot gelykmaker – almal dra maskers en word deel van ‘n soort anonieme broederskap. In ander stede mag die karnaval dalk lei tot opstand en rewolusie. Hier gebeur dit nie, omdat dit mense herinner aan waarom hulle hier kom woon het in die eerste plek.\nGlasblasers, akrobate, musikante, noem maar op.\nEn dobbel, natuurlik. Volgens Ackroyd deel van die psige van The merchants of Venice.\nMy digbundel Ewebeeld is ten dele hier geskryf, omdat dit ‘n stad is wat soveel verkennings opeis.\n“It is a city of doubleness, of reflections within reflections, in every sense” (246).\nNiks in hierdie stad het ‘n enkel-betekenis nie. Alles is uitgestel, moeilik dekodeerbaar. Dit is ‘n stad van uitdagings en aggressie. “Wheels within wheels” heet ‘n afdeling. (Daar is ook ‘n mite dat speelkaarte hier begin is en studies oor die tarot verwys na die gypsies as die diewe van die tarocchini.)\nTog is dit ‘n stad wat eerder belangrike tekste gelewer het oor die geografie en hidroliese sisteme. Hier het dit eerder om oorlewing as geleerdheid gegaan as in ander Italiaanse stede (215). Hierom dalk is die humor in hierdie stad dikwels grof en word daar dikwels verwys na uitskot.\n(Ishiguru se openingsverhaal in Five stories of Music and nightfall speel ook hier af.)\nPeter Ackroyd se ryk geskakeerde studie is ‘n werk waaruit ‘n mens telkens ‘n stelling, ‘n waarneming, ‘n wysheid wil deel maak van jou bespreking; om die waarheid te skryf, sou ek dalk die hele boek moes óórskryf om daaraan reg te laat geskied. So lees dit gerus. Dit is die grootste én mees omvattende boek wat ek hierdie jaar gelees het. Die mooi afdrukke van kunswerke verdien eweneens vermelding.\nEk wil iewers vorentoe met hierdie boek gaan sit op die San Marko. Hierdie ryk geskakeerde studie kos net R450.\nVir my is dit ‘n stad van terug-kaatsing, van self-refleksie, van af-beelding.\nVanaand gaan ek kyk na Visconti se Morte a Venezia (1971) kyk met Dirk Bogarde.\nLabels: 2009, Chatto and Windus, Die Burger, Joan Hambidge, Peter Ackroyd, Venice. Pure City


GO GEORGE beïndruk nasionale vervoerforum | Go George\nGO GEORGE beïndruk nasionale vervoerforum\nAfgevaardigdes by die nasionale vervoerforum se vergadering in George was hoogs beïndruk met die fasiliteite by die nuwe vervoerkern (hub), maar die element wat die grootste indruk gemaak het, was die unieke kunswerk uit skrootmetaal. Etlike “selfies” is saam met die twee yster-passasiers geneem. Die twee dames wat hier poseer, is van links Wendy Gumede (Delca Systems) en Moshe Ramotshwane (dept. van vervoer).\nDie Stad George was verlede week vir die eerste keer die gasheer van ’n nasionale vervoerforum-vergadering (NVF) waartydens 25 afgevaardigdes met Tuinroete-gasvryheid kon kennis maak.\nLede van die nasionale vervoerforum het tydens ’n GO GEORGE-uitstappie en besoek aan die vervoerkern (hub), geleentheid gehad om George se direkteur van siviele ingenieursdienste, Harold Basson (tweede van regs) uit te vra oor die infrastruktuur wat nodig is vir ’n stelsel soos GO GEORGE. Heel regs is GO GEORGE-bestuurder, James Robb.\nDie NVF is ’n forum wat tot stand gebring is deur die departement van vervoer en bestaan uit vaardige, ervare lede uit die nasionale, provinsiale en plaaslike regering, ondernemings in staatsbesit, vervoeragentskappe en die Suid-Afrikaanse Plaaslike Regering-vereniging (Salga). Die doel van die forum is om alle vlakke van regering by te staan en te lei in die beplanning en implementering van geïntegreerde, volhoubare vervoerprojekte en programme.\nDie gaste het die GO GEORGE-busrit baie geniet en hul verbasing oor die “groot stad” uitgespreek. Van links is Elsie Neluvhalani en Buyiswa Jako (albei van die dept. van vervoer); tweede ry: Sibulele Dyodo (Salga); derde ry: Sabelo Duma en Ntombi Jantjie (dept. van vervoer) en Wendy Gumede (Delca Systems); heel agter: Moshe Ramotshwane (dept. van vervoer).\nDie George-munisipaliteit is deel van die beleid- en strategie-werkstroom van die forum, en het ’n visuele aanbieding oor die agtergrond en ontwikkeling van die GO GEORGE-busdiens gedoen. Die afgevaardigdes is Woensdagaand op ’n busrit deur die dorp geneem en het ook die nuwe George-vervoerkern (hub) besoek waar hulle vrae kon vra oor die stelsel en die vereiste infrastruktuur.\nPrevious ArticleGO GEORGE impresses transport forum\nNext ArticleGO GEORGE pas roetes aan vir Outeniqua-rolstoeluitdaging – 18 Februarie


Boedeloorgawe met Eiendom | Moegvirskuld\nAansoekvorm: Druk Hier\nDIE PROSEDURE IS KORTLIKS AS VOLG:\nVASTE EIENDOM (indien jy 'n verband het)\nIndien jou eiendom reeds vir 'n veiling geskeduleer is, is dit baie belangrik dat jy die proses so spoedig moontlik aan die gang sit. Sodra die boedeloorgawe in die Staatskoerant gepubliseer word, word alle geregtelike stappe gestaak.\n‘n Waardasie word gedoen op die eiendom. ‘n Waardasie dokument sal aan jou voorsien word en ons gee opdrag aan ‘n geswore waardeerder om ‘n waardasie op die eiendom te doen. Verbeterings wat jy aangebring het word alles volledig op die waardasie uiteengesit.\nDie kurator, wat deur die Meester van die Hooggeregshof aangestel is, probeer eers die eiendom uit die hand bemark, met ander woorde hulle gee agente opdrag om die eiendom te verkoop. Die agente sal met jou skakel en afsprake maak soos met 'n gewone koop en verkoop van ‘n eiendom. Die agente wat ons gebruik is professioneel en sal jou altyd in ag neem.\nSodra die kurator aangestel is, sal sy/hy verdere reëlings met jou tref. Betaal asseblief steeds die kragrekening.\nDie kurator sal jou ten minste 30 dae kennis gee om die eiendom te ontruim. Dit is nie raadsaam om voor die tyd uit te trek nie. 'n Eiendom verkoop baie makliker indien dit nog bewoon word. ‘n Bewoonde eiendom hou ook plunderaars weg en voorkom onnodige uitgawes vir die aanstel van wagte om die eiendom op te pas. Indien wagte aangestel moet word is dit kostes teen die insolvente boedel.\nIndien die eiendom verkoop word vir minder as die uitstaande verband, sal jy nie aanspreeklik gehou word vir die verskil nie. Dit gebeur dikwels dat die huis se verband byvoorbeeld R1m is en die eiendom verkoop vir R800 000.00. Die R200 000.00 word afgeskryf en nie een van die ander skuldeisers ontvang enige geld nie. Aangesien jy gesekwestreer is kan jy nie aanspreeklik gehou word vir enige betalings nie.\nOp hierdie stadium word jy glad nie meer bemoei met die koper se doen en late nie. Die wyse waarop die koper die eiendom koop en die waarborge wat gelewer moet word is nou uit jou hande uit. Die transaksie in geheel word deur die kurator behartig.\nDIT IS BELANGRIK OM TE WEET DAT INDIEN U ‘N EIENDOM, ROEREND OF ONROEREND HET, DAAR NIE ‘N BOEDELOORGAWE GEDOEN KAN WORD EN DIE EIENDOM UITGELAAT WORD NIE. DIE EIENDOM IS ‘N BOEDELBATE EN MOET ONS ONGELUKKIG DAARMEE HANDEL. Daar is valse advertensies wat in koerante gepubliseer word, dat jy jou huis kan behou na ‘n boedeloorgawe maar na drie maande besef die kliënt met ‘n skok dat hulle die eiendom moet verlaat.\nIndien jou voertuig op bruikhuur (lease - aflos bedrag) gekoop is, is die voertuig relatief veilig solank die paaiemente op datum gehou word. Die besluit bly egter by die bank; omrede ‘n bruikhuur buite die sekwestrasie val, het die banke gewoonlik nie ‘n probleem nie, solank die voertuig met versekering stiptelik betaal word.\n‘n Aansoek word in die Hooggeregshof gebring. Die aansoek kan binne vyf weke op die rol wees.\n‘n Aansoek word in die Landdroshof gebring. Die aansoek is binne 2 maande op die rol.\n“Cash loans” se ooreenkomste wat jy onderteken het, bepaal dat hulle nie deel vorm van ‘n administrasie nie, m.a.w jy moet dit nog steeds betaal.\nDie maksimum skuld vir ‘n administrasie beloop R50 000.00.\nAs die huis verkoop word vir minder as wat die verband is, word die res van die skuld afgeskryf.\nJy betaal al die skuld terug plus rente en kostes. Die termyn kan tot 30 jaar wees.\nIndien jy b.v R50 000.00 skuld word daar steeds rente en koste bygevoeg m.a.w jy betaal ongeveer R132 000.00 terug.\nGeld word aan ‘n “betaal verspreidingsagent” betaal en hulle betaal dit oor aan skuldeisers.\nJou werkgewer moet toestem dat die terugbetaling direk van jou salaris afgetrek kan word.\nIndien jy ‘n vaste eiendom het (huis) sal die kurator dit moet verkoop om jou skuldeisers te betaal.\nIndien jy ‘n vaste eiendom het (huis) sal jy dit kan hou indien die bank ‘n verminderde paaiement aanvaar en daar nog geen regstappe was nie.\njy ‘n vaste eiendom het, moet jy steeds die paaiemente betaal. Sodoende kan die eiendom behou word.\nIndien jy binne gemeenskap van goed getroud is, beteken dit dat albei partye gesekwestreer gaan word; Indien jy buite gemeenskap van goed getroud is en die eiendom is net op een party se naam, gaan net een persoon sekwestreer.\nIndien jy buite gemeenskap van goed getroud is en die eiendom is op beide partye se name:\nen net die een persoon sukkel finansieel, kan die ander party ‘n verklaring maak (wat ons opstel) waarin hy/sy sê dat hy/sy afstand doen van die ½ aandeel. Die verklaring sê dat hy/sy weet hulle gaan geen wins uit die eiendom ontvang nie maar wil ook nie belas word met enige skuld nie. Die hof sal die verklaring so aanvaar maar ons kry dikwels aansoeke waar die verbandhouer die tekort van die eiendom van die ander party wil verhaal. In so ‘n geval sal albei partye moet sekwestreer.\nen albei partye ondervind finansiële probleme doen ons twee boedeloorgawes. Ons gebruik dan die ½ aandeel om voordeel vir skuldeisers te bewys op elke boedel.\nOns sal graag wil belowe dat skuldeisers jou nooit weer gaan skakel of sms na die aansoek toegestaan is nie. Sommige skuldeisers gebruik ander instansies om hulle skuld in te vorder, in so ‘n geval stuur jy die hofbevel aan hulle sodra hulle jou skakel. Jy het nie meer nodig om enige skuldeiser te ontduik nie.\nOns het ‘n kantoor in Melkbosstrand, Brackenfell (Wes-Kaap) en Pretoria (Gauteng) Ons het jurisdiksie in Gauteng, Limpopo, Mpumalanga, Noord-Wes en die Wes-Kaap.\nOns ontvang ons fooie vir die bring van die aansoek (boedeloorgawe) eers wanneer jou bates se transaksie finaal afgehandel is deur die kurator. Ons aanvanklike uitgawes vir so ‘n aansoek beloop R7 800.00. Die advokaat word R1000.00 betaal om namens jou in die hof te verskyn. Die Staatskoerant se koste beloop R73.00 en die plaaslike koerant R800.00. Die waardeerder se rekening beloop soms tot R3 500.00. Verdere kostes is geregistreerde pos wat ons aan elk van jou skuldeisers moet stuur, die koste daarvan beloop R29,00 per skrywe. Hierby ingesluit is al die oproepe, fakse en e-pos boodskappe wat ons namens jou hanteer. Die bank besonderhede sal aan jou verskaf word.\nOns moet die betaling van die R7 800.00 ontvang voordat ons met die boedeloorgawe kan begin. Die oomblik nadat jy die dokumente onderteken het, begin ons uitgawes dadelik. Ons moet die advokaat, waardeerder, Staatsdrukker ensovoorts onmiddelik na ‘n instruksie betaal. Hou asb in gedagte dat ons ‘n kennisgewing aan jou gee wat jy dan aan enige skuldeisers kan faks/epos om hulle in kennis te stel van die boedeloorgawe. Met ander woorde dit stel jou in staat om die R7 800.00 te betaal. (Jy is welkom om die fooie in die “boedeloorgawe mark” te toets. Die gemiddelde deposito wat prokureurs verlang alvorens hulle met enige aksie begin of jou te woord sal staan, beloop R18 000.00. Sommige prokureurs in Johannesburg/Midrand vra tot R30 000.00 om so ‘n ansoek te bring. Verskeie prokureurs in die Wes-Kaap en Gauteng maak nie ‘n geheim daarvan dat hulle nie ‘n kliënt te woord staan indien daar nie eers ‘n fooi van ten minste R15 000.00 in hulle rekeninge betaal is nie).\nIndien dit egter vir jou onmoontlik is om die bedrag in een paaiement of dadelik te betaal, kan jy dit afbetaal in twee maande maar ons moet eers die totaal van R7 800.00 ontvang voordat ons met die aansoek kan begin. Ons kan jou intussen van ‘n dokument voorsien wat bevestig dat ons ‘n aansoek om boedeloorgawe gaan bring maar ons kan egter geen formele aksie neem alvorens die R7 800.00 in totaal by ons inbetaal is nie. Dit is maatskappy beleid en kan ons nie daarvan afwyk nie – dankie vir u begrip.\nLaastens verseker ons jou dat jou situasie met diskresie hanteer sal word.


Identifikasie-halsbande vir diere én bywette belangrik – DieHoorn\nIdentifikasie-halsbande vir diere én bywette belangrik\nALLE diere moet identifikasie-halsbande hê met hul naam en kontakbesonderhede op, én die munisipale bywette moet toegepas word. Dit is die belangrikste oplossing vir die probleem van rondloperdiere, sê Colleen Smith, lid van die vrywilligersgroep, Oudtshoorn Dogs in Need, wat ook by die Oudtshoorn Diereskut help.\nVolgens Smith is daar ’n toename in rondloperdiere op Oudtshoorn en het getalle by die skut toegeneem.\n“Baie van die rondloperdiere word nie teruggeëis deur eienaars nie, ondanks inligting wat in koerante of op sosiale media geplaas word.”\nVolgens haar is daar verskeie redes vir die toename\n“Honde ontsnap uit eiendom. Die meeste het geen identifikasie nie en is ook nie gesteriliseer nie. Almal weet dat ’n reun ’n teef wat op hitte is strate ver kan ruik en alles in sy vermoë sal doen om by haar uit te kom. Dit kan ook lei tot hondegevegte langs die pad. Tewe is ook geneig om rond te loop wanneer hulle op hitte is.”\nHonde ontsnap ook as gevolg van donderweer of wanneer die infanterieskool oefen. “Honde breek weg as hulle geraas vrees. Eienaars van diere moet hul eiendom beveilig en identifikasiehalsbande laat dra om te verseker dat die hond weer by die huis kan kom.”\nSy sê mense aanvaar dat elke hond wat rondloop, verlore is. Dit is nie so nie. “Honde van landelike gebiede volg hul eienaars. Hulle ken die strate en sal buite ’n winkel sit en wag.\n“Mense moet ook nie dink dat as ’n hond alleen stap, hy of sy verlore is nie.\n“Hoewel dit nie die ideaal is nie, is daar veral ouer mense wie se honde al jare lank alleen gaan stap. Nou laai iemand die hond op sonder die eienaar se medewete.\n“Kyk eerder na die hond se gedrag – loop hy en snuif? Is hy net op die sypaadjie? Is die hond vol vertroue? Dan is hy waarskynlik nie verlore nie.”\nMany Came to Learn at Animal Workshop\nBy Liesel le Roux ANIMALS in shelters was the topic of a workshop about animal welfare presented last week...\nDBV reik uit na Oudtshoorn, De Rust\nDIE Tuinroete DBV, wat eersdaags die beheer van die Oudtshoorn Diereskut oorneem, het onlangs ’n opvoedkundige uitreikprojek in Oudtshoorn...\nGarden Route DBV neem Diereskut oor\nDeur Liesel le Roux DIE GARDEN ROUTE DBV gaan waarskynlik vanaf 1 Oktober die Oudtshoorn Diereskut se bestuur oorneem...\nElf leerders van Laerskool Laurus presteer tydens Sandringham se Livestock ExpoBenutting van weidingsgewasse bekyk


Hebreërs 12:1-3 Die wedloop van die lewe.\nJy is hier: Tuis So aanbid ons Preke Openbare belydenis van geloof Hebreërs 12:1-3 Die wedloop van die lewe.\n| | Trefslae: 11204\nDie wedloop van die lewe\nDie Olimpiese Spele van 2004 lê nog vars in ons geheue. Weer eens kon mens nie anders as om beïndruk te wees met die omvang en die grootsheid daarvan nie. Net om daar te kan deelneem, is die meeste sportmanne en sportvroue se groot droom. En ek kan dit verstaan: ek dink dit moet iets wonderliks wees om daar, saam met mense van oor die hele wêreld in 'n volgepakte stadion voor 'n opgewonde skare te kan deelneem aan byvoorbeeld een van die atletieknommers, sê maar die 5000 meter.\nNou sê die Bybel vanaand vir ons, broers en susters en jongmense, dat ons — sonder dat ons dit somtyds besef —elke dag van ons lewe wel aan so ‘n wedloop deelneem. ‘n Wedloop saam met baie ander mense, 'n wedloop voor 'n volgepakte skare. Hoor hoe sê Hebreërs 12:1-3 dit (en ek lees die vertaling van Die Boodskap):\nDie lewe is soos ‘n wedloop. Op die pawiljoen het ons ‘n skare mense wat voor ons met geloof en vertroue op God geleef het. Hulle moedig ons aan om gelowig vol te hou met die wedloop. Laat ons dan ontslae raak van enigiets wat ons hinder om die wedloop van die lewe behoorlik te hardloop. Dit is veral de sonde wat ons gedurig pootjie. Laat ons soos die ander gelowiges hardloop met alles wat ons het. Laat ons maar net die wedloop hardloop deur op Jesus te konsentreer. Hy het ons gewys wat dit beteken om op God te vertrou en Hy sal ons tot die einde met ons wedloop help, sodat ons geloof sal bly wat dit moet wees. Dink aan sy voorbeeld. Selfs die kruis was nie vir Hom te veel nie, omdat Hy geweet het watter blydskap daar vir Hom wag.\nWat sê hierdie gedeelte vir ons? Ons hardloop elke dag die wedloop van die lewe, en terwyl ons hardloop, het ons 'n skare geloofsgetuies wat ons aanmoedig. Hebreërs 12 gebruik hier 'n beeld wat in daardie tyd goed bekend was, want ook in die Nuwe Testamentiese tyd was daar al wedlope en toeskouers wat die deelnemers aangemoedig het. Daar was ook al stadions waarin die wedlope gehou is.\nOns weet veral van twee wedlope uit daardie tyd. Die eerste was ruiters wat met hulle strydwaens en perde resies gejaag het, en die tweede was die marathon waar die mense dan oor die afstand van 42,2 (bv tussen die dorpie Marathon en Athene met al sy opdraandes en afdraandes) die atlete luidkeels aangemoedig het. Iets wat jaarliks gebeur wanneer die Comrades gehardloop word.\nNou sê Hebreërs 11 vir ons dat, wanneer ons die wedloop van die lewe hardloop, daar ‘n klomp mense is wat ons aanmoedig. Wat meer is, elke waterpunt, waar 'n mens gou so bietjie stop om ietsie te drink, word beman deur een of ander besonderse mens, geloofshelde, mense van die Bybel, mense soos Noag, Abraham of Moses. En elkeen van hulle het so bietjie raad vir ons om ons aan te moedig en aan te spoor om nie op te hou hardloop nie.\nEn by die heel eerste waterpunt wag 'n man met die naam Henog ons in. Hoor wat sê Heb 11:5-6 oor Henog: Henog het so voor God geleef, dat God op hom trots was. Hy het so geleef omdat hy geglo het dat God altyd vir hom daar was, en dat God hom altyd met ope arms ontvang het. Daarom het God hom beloon.\nEn wat is Henog se raad vir ons? Op jou pad deur die lewe, bly naby aan die Here, leef naby aan die Here. Soek die Here se teenwoordigheid in jou lewe. So sal jy sterk bly in jou geloof, en so sal dit altyd vir jou moontlik wees om te doen wat God wil.\nBy die volgende waterpunt wag niemand anders as Noag ons in nie. Wat weet ons van Noag? Toe God vir hom gesê het hy ‘n ark moes bou, menslik gesproke ‘n sinnelose opdrag, het Noag ‘n ark gebou. Sy opdrag het hy nie eintlik verstaan nie, maar hy het God gehoorsaam en gebou. En ek kan my maar net indink hoe baie vir hom so in die stilte skelmpies gelag het. Maar wat was die gevolg van Noag se gehoorsaamheid? God het hom en sy gesin gered.\nDie raad wat Noag ons by hierdie tweede waterpunt gee, klink daarom so: As jy glo in wat jy doen, as jy weet jy doen die regte ding, moet nie tou opgooi nie. Hou aan, druk deur, al sê ander wat van jou. Al sê ander jy is nie ‘in’ nie, al dink ander jou kop het jou gelos. Bly getrou aan God en God se Woord.\nBy die derde waterpunt wag Abraham ons in. Van hom sê die Bybel die volgende: Toe God vir Abraham sê ‘trek’, het hy getrek. Al het hy nie eers geweet waarheen hy eintlik trek nie. En toe God vir Abraham sê om Isak te gaan offer, sy enigste seun, dié seun uit wie die beloofde nageslag gebore sou moes word, het Abraham gemaak soos God sê. Want Abraham het geglo dat God sou voorsien.\nEn wat is Abraham se raad aan ons? Ja, ek weet God neem ons soms op snaakse paaie in die lewe. Dikwels stuur God ons in ‘n koers in die lewe wat ons nie dink die regte koers kan wees nie. Net so dikwels gebeur daar met ons dinge in die lewe wat ons nie altyd verstaan nie. Onthou egter die les wat ek geleer het: vertrou altyd op God, want Hy weet die beste. Doen soos Hy vra, en jy sal beleef dat God by jou is.\nDie volgende man wat ons aanmoedig is Moses. Ons ken mos Moses se storie. God het hom geroep om sy volk van die Egiptenare te gaan bevry. En Moses wou nie. Hy het geprotesteer. Maar God het nie na sy verskonings geluister nie. Sê vir die mense, het God vir hom gesê, dit is Ek, die almagtige God wat jou gestuur het. Al dink jy nie jy kan dit doen nie, jy sal kan, want dit is Ek wat jou hierdie opdrag gee.\nDaarom moedig Moses ons so aan: Vasbyt! Ja, ek weet baie opdraandes lê nog voor, maar God sal jou nie hierdie wedloop laat hardloop het sonder om jou alles te gee wat jy nodig het om dit klaar te maak nie. So sal God jou ook nooit ‘n taak of opdrag in die lewe gee waarvoor Hy jou nie bekwaam sal maak om dit suksesvol af te handel nie. Maar alles gaan nie vanself kom nie. Jy sal maar so bietjie moet vasbyt en harder probeer. Maar jy sal dit maak. Jy moet net glo dat die Here altyd met jou saamloop, dat Hy orals met jou sal gaan, al voel jy soms of die Here vêr is.\nBy die laaste waterpunt wag Nehemia ons in. Toe die volk Israel in ballingskap onder die Perse was, was Nehemia die Persiese koning se skinker. Op ‘n dag skraap Nehemia al sy moed bymekaar en vra die koning of hy maar kan terug gaan Jerusalem toe om die stad en die tempel te herbou. Maar voor hy vra bid hy eers, eintlik maar ‘n ou skietgebedjie (Nehemia 2:4). En wat maak die koning: hy sê Nehemia kan maar gaan. En toe Nehemia, om verskeie redes die wind van voor kry met die herbouingsproses, wat maak hy toe? Toe bid hy weer. Sterk tog my hande, o God!\nDaarom is Nehemia se raad aan ons logies: Onthou om in die wedloop van die lewe altyd te bid. Bid sonder ophou. Al stuur jy net 'n skietgebedjie op. Al vra jy net: sterk tog my hande, o God! God sal jou hoor. As jy wil doen wat God wil, sal God jou gebed hoor en verhoor!.\nIs dit nie wonderlik nie, jongmense? So baie voor ons het die wedloop al suksesvol voltooi. En dit wat hulle gedoen het om dit reg te kry, daardie raad gee hulle nou vir ons. Leef naby aan die Here, sê Henog. Soek die Here se teenwoordigheid in jou lewe. So sal jy sterk bly in jou geloof, en so sal dit altyd vir jou moontlik wees om te doen wat God wil. Glo in wat jy doen, sê Noag, as jy weet jy doen die regte ding, moenie tou opgooi nie. Hou aan, druk deur, al sê ander wat van jou. Vasbyt, sê Moses, al weet jy baie opdraandes lê nog voor. God sal alles gee wat jy nodig het om hierdie wedloop klaar te maak. Bid, sê Nehemia. Bid sonder ophou. Al stuur jy net 'n skietgebedjie op. God sal jou hoor as jy wil doen wat God se wil is.\nEn terwyl ons dit doen, moet ons nooit ons oë van Jesus Christus afhaal nie. Hy is ons voorbeeld. As ons dit alles doen, sal ons nie alleen die wedloop van die lewe met sukses voltooi nie, maar sal God ook miskien eendag van ons sê: Ek is trots op jou! Sal dit nie wonderlik wees nie?\nnovember lukas psalm geloof april hebreërs filippense here jesaja galasiërs matteus christus julle korintiërs petrus lewe begrafnisformule julie vreugde efesiërs februarie maart doen laat hoop romeine moet genesis handelinge formulier januarie ware desember kersfees jesus 2016 wees oktober markus maar september maak liefde johannes gees 12:1 beteken augustus preek junie JoelLipman.Com\nHierdie week 5142\nHierdie maand 43087\nSedert 1 Januarie 2012 1907521


Gemeentes van die toekoms: Waar gaan ons leraars vandaan kom? | Kerkbode\nGemeentes van die toekoms: Waar gaan ons leraars vandaan kom?\n27 Mei 2019 Jeanette ClarkArtikels\nNoem dit die Grys Gevaar of noem dit Jaar-mageddon: Teen 2028 sal ongeveer 46% van NG leraars by of verby die verpligte aftree-ouderdom van 65 wees.* Dit gaan ’n magdom beskikbare poste beteken. Óf dit gaan ’n nuwe speelveld skep waar poste saamgevoeg of anders gestruktureer gaan word. JEANETTE CLARK doen verslag.\nIn 1974 het meer as 350 000 jongmense in Suid-Afrika die landswye saamtrekke van die Jeug-tot-JeugAksie bygewoon. ’n Groep van 64 lede, uit drie lande vanaf al die sinodale streke van die NG Kerk in Suider-Afrika, het deur middel van kursusse in evangelisasie, jeugwerkmetodiek en Bybelstudiemetodes sowat 32 000 jongmense opgelei en bereik.\nDie impak van dié aksie was verstommend: die grootste jeug-ingryping deur die NG Kerk nóg. Data wat deur die Algemene Steunspan van die Algemene Sinode (AS) verskaf is, toon hoe die getalle van proponente wat tussen 1978 en 1984 in die kerk gelegitimeer is, die hoogte inskiet. Honderde jongmense het jaarliks vir teologiese opleiding begin aanmeld direk ná ’74. Waar ’n gemiddelde getal vir legitimasie voor dié keerpunt tussen 30 en 50 was, draai die totaal vir 1979 by 112, 1980 staan op 128 en 1981 (sewe jaar ná Jeug-tot-Jeug) bereik die verstommende piek van 180 legitimasies.\nNou, amper 40 jaar later, bevind die NG Kerk homself op die plek waar hierdie groot gros predikante (dié wat steeds in die bediening staan), in die volgende dekade deur die kerkordelike verpligte aftree-ouderdom van 65 genoop gaan word om van die kansel na die kerkbank toe te skuif wanneer hulle die tuig neerlê.\nOntleding van leraarpensioenfonds-data, asook syfers vanaf die Algemene Sinode verkry, wys dat daar sowat 450 leraars is vir wie vroeë aftrede op aanvraag met ander woorde reeds moontlik is.\n“Dit is inderdaad ’n kommerpunt,” sê ds Clem Marais, algemene sekretaris van die NG Kerk in Namibië. In dié sinodale streek staan die persentasie leraars bó 55 op die oomblik op 53%. Dr Gustav Claassen, algemene sekretaris van die NG Kerk in Suid-Afrika, beaam die kommer. “Daarom is daar ook op hierdie stadium druk dat die Algemene Sinode van Oktober hierdie jaar die aftree-ouderdom met twee jaar moet verhoog na 67 toe,” sê hy.\nBuiten ’n verouderende werkmag verloor die kerk ook jaarliks leraars aan ’n verskeidenheid ander redes, soos die afname van 41% toon wat tussen 2018 en 2019 aangeteken is deur die Jaarboek. Teenoor die aantal leraars wat in 2009 in die Jaarboek aangeteken is, is die huidige totaal 200 minder op sowat 1 400.\nWaar is die jonges? Pensioenfondsdata van drie van die pensioenfondse wys die gemiddelde persentasie leraars jonger as 35 op ongeveer 19%. ’n Studie van die afgelope vyf jaar se proponente toon ’n gemiddeld van sowat 35 gelegitimeerdes wat jaarliks weer die beroepsleer van onder aanvul. Daar is wel net sowat 55% van dié gelegitimeerdes tans voltyds in ’n betrekking by ’n gemeente – hetsy as predikant of proponent of in ’n vastetermynkontrak.\nOf die aftree-ouderdom verhoog sal word, word nou reeds in kommissies en werkgroepe deurgetrap en sal verdere aandag vanaf 6 tot 11 Oktober in Boksburg by die Algemene Sinode-sitting geniet. Die argumente op die tafel strek van kommer dat ’n latere aftree-ouderdom die pad verder vir nuwe bloed in leiersposisies van gemeentes sal stuit, tot planne wat nou reeds gemaak moet word om kerke in die toekoms by te staan om staande te bly ten tye van die Groot Aftree.\n’n Navorsingstuk deur Liezel Alsemgeest, prof Kobus Schoeman en dr Theo Swart, wat in 2016 in die Stellenbosch Theological Journal gepubliseer is, skets die opinies en vrese van die ouer leraars wat bekommerd is oor die huidige verpligte aftree-ouderdom.\n*Hierdie persentasie is gegrond op data wat ontleed is vir die totale ouderdomsverspreiding van predikante in Suid-Afrika, soos verkry vanaf al vier pensioenfondse (insluitend Namibië). Die persentasie vir predikante wat lede van pensioenfondse is bó 55 val tussen 44% en 53%, afhangede van die spesifieke fonds. Ander data wat gebruik is vir die artikel is verkry vanaf die Algemene Steunspan vir die Algemene Sinode wat inligting rondom legitimasies en huidige bedieningsstatus vir die NG Kerk toon.\nByna 60% van die respondente (147 uit ’n poel van 309 wat geïdentifiseer is as predikante wat in die vyf jaar vanaf die studiedatum gaan aftree) het aangedui dat hulle nie in hulle gemeentes sal wil aanbly ná aftrede nie, maar dat byna die helfte (46,2%) graag sal wil aanhou werk in ’n deeltydse predikantspos. Die redes wat aangedui word, is meestal finansieel.\n“Van die dominees se kant af is baie bekommerd oor hulle finansiële posisie,” sê Claassen. “Sedert Nenegate het die markte waarin pensioenfondse belê is, nie so goed gedoen nie. En mense leef langer.”\nHoe dit ook al sy, rolspelers in die NG Kerk is dit eens dat oplossings nou reeds in plek gestel moet word om seker te maak dat bestaande en nuwe gemeentes oor die menslike hulpbronne gaan beskik om in die toekoms relevant en volhoubaar te kan funksioneer.\nEen só ’n oplossing is die voorstelle rondom kerkordelike en bedieningsaanpassings wat al vir twee dekades debatteer en oordink word.\nIn kort is die voorstel vir vier vlakke van teologiese opleiding om verskillende tipes ampsdraers vir gemeentes voor te berei.\nDie eerste vlak is vir bedienaars: ouderlinge en diakens wat goedgekeurde bedieningsopleiding ontvang in ’n spesifieke area van bediening.\nDie tweede vlak is vir standplaasleraars met spesifieke bevoegdheid waar leraars opleiding ontvang vir ’n spesifieke missionale konteks (byvoorbeeld leraars vir inheemse bedienings).\nDerdens is die vlak van diensleraars, wat gelegitimeer kan word met ’n spesifieke opdrag ooreenkomstig die terrein van hulle opleiding, byvoorbeeld jeug-en-familie-bediening.\nDie laaste vlak vir leraars word in twee verdeel. Eerstens is daar die verlengde baan van opleiding vir studente wat alreeds ’n B-graad het en wat as tweede loopbaan predikantsposte wil inneem. En uiteindelik is daar die voltydse opleiding van leraars soos dit tans daar uitsien.\nHierdie diversiteit in opleiding kan as teenvoeter dien vir die ontwrigting wat die veranderende landskap van indiensneming en beskikbare predikante in die toekoms vir kerke kan inhou.\nDs Clem Marais is oortuig dat die heil van die NG Kerk in Namibië in hierdie meervlakkige opleidingsmodel lê. Namibië het alreeds twee opleidingsinstellings in die land wat ouderlinge toerus (wat inpas in die bedienaarskategorie soos hierbo uiteengesit). “Die Namibiese moderamen het klaar gesê hulle gaan dit (die opleiding vanaf hierdie instellings) as voldoende aanvaar vir gemeentebedienaars,” sê hy. “Ons het ook sterk insette gelewer in die gestandaardiseerde kurrikulum vir gemeentebedienaars wat vir die Hugenote Kollege se Hugenote Bybelinstituut in Suid-Afrika gefinaliseer is.”\n“Natuurlik weet niemand presies hoe die toekoms gaan uitspeel nie, maar die diversiteit van bane (vlakke van opleiding) is juis ontwikkel om die veranderende landskap te kan hanteer,” sê dr Frederick Marais, predikant in Sinodale Diens vir Kerklike Opleiding in die Wes-Kaap aan die Teologiese Fakulteit van Stellenbosch.\nDie Algemene Sinode sal in Oktober die kerkorderlike veranderinge moet goedkeur om die diensleraar-opleidingsvlak moontlik te maak, maar dr Marais sê daar het reeds sowat 40 studente by die kuratorium in Stellenbosch aangemeld om van die nuwe veelvlakkige opleidingsmoontlikhede gebruik te maak. ’n Span van die Algemene Kuratorium werk nou aan die laaste vereistes (soos voorgestelde postestrukture) vir goedkeuring by die AS later vanjaar.\nWat voltyds-opgeleide predikante betref dink Claassen nie daar is genoeg jong leraars wat tans uit die drie fakulteite (Stellenbosch, Bloemfontein en Pretoria) kom om die gaping te vul wat in die volgende tien tot 15 jaar gaan ontstaan nie.\nSoos wat die groot klasse van die Jeug-tot-Jeug-Aksie nou begin klaarmaak gaan al hoe meer poste beskikbaar wees. Die amalgamering van gemeentes kan net tot op ’n punt hierdie impak versag. Al hoe meer, sê Claassen, kan jy sien hoe jong gelegitimeerdes vinniger geholpe raak ná hulle klaar studeer het.\n“Ons vermoed dat daardie tendens nou sal optel en die vraag na predikante al hoe groter en groter sal raak,” sê hy.\nDie realiteit is dat baie gemeentes nie noodwendig ’n voltydse predikant in die toekoms kan bekostig nie. Wanneer hulle huidige leraar dus aftree (hetsy op 65 of dalk ’n raps later), sal hierdie gemeentes oor hulle toekoms moet besin.\nDr Marais glo die veelvlakkige opleidingsaanbod skep die moontlikheid vir ’n nuwe soort kerk in die toekoms.\n“Jy maak nie meer ’n gemeente toe omdat jy nie ’n dominee kan bekostig nie, want dit kan tog nie die essensie van die gemeente wees nie,” sê hy. Sy gemeente van die toekoms is onder andere een wat op ’n minimale begroting sou kon funksioneer. Daar hoef nie ’n pastorie te wees nie, daar hoef nie ’n voltydse predikant te wees nie en daar hoef beslis nie ’n kerkgebou te wees nie.\nHy glo dit is inderdaad ’n geleentheid vir die missionale aard van die kerk om duideliker gestalte te vind in en selfs buite Suid-Afrika.\n“Nou kan jy skielik bediening op plekke neersit wat jy in die verlede nie kon droom om te doen nie,” sê Marais.\nGemeente van die toekoms?\n’n Landelike gemeente ervaar ’n skielike, intense droogte. Weens die impak op die gemeentelede se inkomstevlakke word dit onmoontlik om die predikant (wat pas afgetree het) te vervang. Die gemeenskap is wel jonk, dinamies en meelewend in hulle geloof en wil nie hê die gemeente moet toemaak nie. Hulle het oor die afgelope twee jaar ’n gemeentelid, wat oor ’n B-graad beskik, as ’n tweede-loopbaan leraar in die NG Kerk laat oplei. Sy kan in die pos van tentmaker baie van die werk van die vorige predikant behartig. Twee bedienaars kan ook deur die ring bevestig word nadat ’n gemeentelid met ’n passie vir pastoraat en ’n ander jong man met ’n passie vir eredienste opleiding by Hugenote Kollege ontvang het. Die gemeente sal voortaan met hierdie kernspan van drie selfs meer dinamies kan optree en groei. Die gemeente het ook hulle trekarbeider-Bybelskool benut om ’n standplaasleraar vir die Xhosa-gemeenskap vanwaar die boerderye se seisoenale werkers afkomstig is, op te lei om die gemeente se ondersteuning daar te versterk.\nWaar trek die NG Kerk met die opleidingsplanne?\nIn 2013, vyftien jaar ná ’n verslag in 1998 deur die Algemene Sinode ontvang is oor die verbreding van ampte, aanvaar die AS die Raamwerk vir Missionale Ekklesiologie wat die pad baan vir hierdie ampsverbreding. In 2018 word die Raamwerk vir Missionale Bedieningsontwikkeling verfyn en deur die Moderamen van die Algemene Sinode (ASM) aanvaar. Die kerkordelike wysigings wat nodig is, word sedertdien vir die Oktober-sinode voorberei.\nDie raamwerk vir Missionale Bedieningsontwikkeling is so ontwikkel dat die vier vlakke op mekaar bou. In die raamwerk word dit as volg uiteengesit: “Die ontwikkeling van geroepenes is van so ’n aard dat geroepenes kan artikuleer van een vlak na ’n volgende vlak. Die konsep waarmee nou gewerk word, is dat ontwikkeling van baan 1 na baan 5 moontlik is met erkenning van voorafgaande leer of die sg RPL (Recognition of prior learning).” ’n Gestandaardiseerde RPL sal ontwikkel word wat deur die Algemene Kuratorium goedgekeur sal word.


Verloor gewig: gewilde lae-koolhidraatdieet sonder neute en groente laat ons vroeër sterf - Nuus - 2021\nMense moet nie sonder neute en groente op 'n lae-koolhidraatdieet klaarkom nie\n'N Dieet met lae koolhidrate kan bydra tot gewigsverlies op kort termyn en die vermindering van die risikofaktore vir diabetes, maar die afwesigheid van koolhidrate kan ook 'n negatiewe uitwerking op die lewensverwagting hê. Dit is belangrik om te let op watter kosse die koolhidrate vervang. Navorsers het nou vasgestel dat 'n sogenaamde lae-koolhidraatdieet met neute en groente aangevul moet word om die lewensverwagting te verhoog.\nDie wetenskaplikes van die internasionaal erkende Harvard T.H. Chan School of Public Health en die Brigham and Women's Hospital het in hul ondersoek bevind dat mense nie net vleis en kaas op 'n sogenaamde lae-koolhidraatdieet moet eet nie. Dit is ook belangrik om groente, vrugte en neute te eet. Die dokters het die resultate van hul studie in die Engelstalige tydskrif "The Lancet Public Health" gepubliseer.\nMeer as 15.000 vakke het aan die studie deelgeneem\nDaar is relatief min bekend oor hoe langdurige diëte met lae koolhidrate 'n invloed op die gesondheid het, en dit is ook onduidelik watter kosse koolhidrate moet vervang vir optimale gesondheid, sê die kenners. Vir die huidige studie het die navorsers langer as 25 jaar meer as 15.000 volwassenes tussen 45 en 65 jaar oud gemonitor. In hierdie tyd is 6.283 deelnemers dood. Persone wat 50 tot 55 persent van hul kalorieë uit koolhidrate verkry het, het 'n laer risiko van sterftes weens alle oorsake gedurende die studieperiode as mense wat 'n veel laer of hoër inname van koolhidrate gehad het, volgens die wetenskaplikes.\nMoet koolhidrate deur vet en dierlike proteïene vervang word?\nMet 'n laer inname van koolhidrate word die soorte kos wat in plaas van koolhidrate geëet word, geassosieer met baie verskillende soorte resultate. 'N Laer koolhidraat eetpatroon wat koolhidrate vervang met dierlike proteïene of vet, hou verband met 'n hoër sterftesrisiko, terwyl hierdie assosiasie omgekeer is toe die energie van koolhidrate vervang is met plantaardige proteïene of vet, verduidelik die skrywer van die studie Dr. Sara Seidelmann van Brigham en Women's Hospital.\nDie vermindering van koolhidrate is nie genoeg nie\nDie sleutelboodskap van hierdie studie is dat die vermindering van koolhidrate nie genoeg is nie. Diegene wat geraak word, moet veral let op watter kosse hulle eet. Die studie is nie ontwerp om te bewys of en hoe minder koolhidrate of meer groente die lang lewe direk kon beïnvloed nie.\nVerminder plantproteïene inflammasie en oksidatiewe stres?\nDit is moontlik dat plantaardige proteïene mense kan help om langer te leef deur inflammasie en sogenaamde oksidatiewe stres te verminder, sê dr. Seidelmann. Omdat die liggaam suurstof gebruik, produseer dit neweprodukte wat vrye radikale genoem word, wat selle en weefsels kan beskadig. Gratis skade aan suurstofradikale staan bekend as oksidatiewe spanning. Terselfdertyd is dit moontlik dat die teendeel geld vir vleis en veral verwerkte vleis. Die dierlike proteïene en vet kan negatiewe gevolge vir die gesondheid hê omdat dit inflammasie en oksidatiewe stres veroorsaak, voeg die kenner by.\nWat was die invloed op lewensverwagting?\nDie navorsers het beraam dat die gemiddelde lewensverwagting van mense met 'n matige koolhidraatinname (50 tot 55 persent van kalorieë) vanaf die ouderdom van 50 jaar was 33 jaar. 'N Hoë koolhidraatinname (meer as 70 persent van die kalorieë) hou verband met 'n gemiddelde lewensverwagting van ongeveer 32 jaar. 'N Lae koolhidraatinname, wat minder as 40 persent van die kalorieë uitmaak, hou verband met 'n lewensverwagting van 29 jaar.\nWat was die beperkings van die ondersoek?\nEen beperking van die studie is dat navorsers eers aan die begin van die studie en ses jaar later eetgewoontes beoordeel het. Die deelnemers se dieet kan egter mettertyd verander het.\n'N Gebalanseerde dieet is die gesondste\nDie resultate dra egter by tot 'n groot en groeiende groep bewyse wat daarop dui dat 'n gebalanseerde dieet die gesondste is, sê Andrew Mente van die McMaster-universiteit in Hamilton, die skrywer van 'n gepaardgaande redaksie. Die nuwe studie wys dat 'n matige hoeveelheid koolhidrate optimaal is, terwyl 'n te lae of te hoë inname 'n negatiewe uitwerking op sterftes het. 'N Matige hoeveelheid koolhidrate beteken meestal 'n gebalanseerde dieet van vrugte, groente, neute, peulgewasse, vis, suiwelprodukte en onverwerkte vleis, alles in matige hoeveelhede, voeg die kenner by. (As)\nVideo: Nodig Motivering Om Gewig Te Verloor? (Desember 2021).\nCopyright 2021 \_ Verloor gewig: gewilde lae-koolhidraatdieet sonder neute en groente laat ons vroeër sterf...


Versindaba » Blog Archive Andries Bezuidenhout. Donker, donker land : Versindaba\nAndries Bezuidenhout. Donker, donker land\n(21 Oktober 1918 – 2 Junie 2011)\nop lynwoodweg teen ŉ lamppaal\ndie nuus vanoggend. in linden, in ŉ stoel,\nterwyl sy nuus kyk knik haar kop sylangs.\n“hero of the struggle dies,” sê een koerant.\n“last chapter in a love story,”\nen dan die kommentaar –\n“lala ngoxolo, mama, comrade.”\n“eke moya wa gagwe\no ka robala ka khutso.\no be ole leshole\nka nnete mmaSisulu.”\nook in afrikaans, op een of ander nuuswerf:\n“nog ŉ papvreter sterf.”\nFriday, June 3rd, 2011 | Binneblik.\n30 Kommentare op “Andries Bezuidenhout. Donker, donker land”\nJune 3rd, 2011 at 08:30\nDankie hiervoor, Andries. Ma Albertina was ‘n groot alhoewel beskeie dame en ‘n vegter in murg en been en hart en liefde. Ek wens meer mense wil net vir ‘n oomblik stilstaan en wonder, dalk onthou en miskien nog ‘n bietjie droom. Sy – soos haar man Walter ook – was en is ‘n voorbeeld van die beste wat ‘n bloedige stryd en ‘n stukkende geskiedenis nog opgelewer het.\nJune 3rd, 2011 at 08:56\nDankie Breyten. Ek skiet ‘n bietjie vinnig hier, uit die heup, maar daardie kommentaar het my erg ontstel vanoggend. (Dis nou verwyder.) Ek onthou dat Albertina ‘n slag vertel het dat Water Sisulu saans met die ligte aan wou gaan slaap. Blykbaar is die tronkligte nie snags afgeskakel nie en het hy gewoond daaraan geraak om so aan die slaap te raak. Nou’s die ligte vir albei darem af.\nJune 3rd, 2011 at 09:43\nAndries, die stringe en stringe haatdraende rassistiese kommentaar van lesers onder die nuuswerwe ontstel my telkens. Elke berig van elke koerant (en veral die Afrikaanse koerante) of dit nou rugby of nuus is. Ek hoop net dit is die stink van `n klein klompie anonieme banggat rondloper straatbrakke wat in die nag hul bene teen motorwiele lig.\nJune 3rd, 2011 at 10:05\nEk hoop ook so, Lewies! Dis ‘n morbiede vorm van masochisme om dit te lees. Nog erger as ‘n mens byvoorbeeld die Guardian lees en die (meestal) intelligente kommentaar daar in ag neem.\nJune 3rd, 2011 at 10:51\nIn my xenosentristiese bui vanoggend – sien bv. hierdie artikel in die New York Times, asook die kommentaar aan die einde: http://www.nytimes.com/2011/06/05/magazine/watching-the-murder-of-an-innocent-man.html\nEk dink hierdie het ook betrekking op die gesprek wat gevolg het op Heilna du Plooy en Pieter Odendaal se blogs.\nJune 3rd, 2011 at 10:53\nAndries, jy het nie te vinnig geskiet nie, en jy skiet raak. Ongelukkig, Lewies, dink ek nie die anonieme haatpraters is so ‘n klein minderheid nie. En al hoe meer van hulle ag dit nie eens meer nodig om anoniem te wees nie. In hierdie land gebeur dit darem net te gereeld dat ‘n mens jou moer strip en dat jou hart wil breek op dieselfde moment. Eish.\nJune 3rd, 2011 at 11:34\nEk is bly julle mense sien die vuilspuitende haatgebraak ook raak. Dis werklik vies en neerdrukkend en ontstellend. Tot so ‘n mate dat ek al heeltemal kopsku begin raak om self ook maar enigiets nog te wil bydra. Die onmiddellike gifaanvalle is onvermydelik, al beweer ek ook slegs dat Dinsdag op Maandag volg. (Wel, miskien ís dit godslasterlik komende van ‘n ou ateïs met grys skoene.)\nOp ‘n ander noot: wonderlike gesprek oor huidiglikhede in die Franse Le Monde van so ‘n week gelede, tussen Zizek en Sloterdijk – ek probeer iets daarvan weergee sodra ek weer opkom vir ‘n bietjie asem.\nEn Andries: Tja, jou opmerking bring die vreemde droomwêreld terug van met ‘n brandende naakte gloeilamp te moet slaap. Toe my ma oorlede is het ek gevra of dit afgeskakel mag word sodat ek in die donker kan huil, en kolonel Keulder (die Boer in bevel) het geweier. “Wat is verkeerd met die kakhuis?” het hy gevra. (Daar was so ‘n heuphoë muurtjie om die toiletbak gebou, so as mens nou laag genoeg sou buk…) Erger nog, hy laat maak toe ‘n wag die hele nag voor die selvenster in die gang staan om my dop te hou vir geval ek wil selfmoord pleeg. Soos met die verbod op die insluk van lepels en sodanige sou dit beteken jy maak jou skuldig aan “die beskadiging van staatseiendom.”\nDesmond, ek wonder of daar ‘n woord is vir daardie gelyktydige hartbreek en moerstrip.\nJune 3rd, 2011 at 11:42\nAi. Dalk sal die woord “keulder” daarvoor moet instaan.\nJune 3rd, 2011 at 12:16\nBreyten, ek sal werklik graag iets oor die Zizek-Sloterdijk gesprek wil hoor wanneer jy tyd het (jammer Johann Rossouw vertaal die goed nie meer in Afrikaans nie). Ek het net laasweek ‘n onlangse boek van Sloterdijk in die hande gekry: Rage and Time. Hy skryf nogal interessante dinge oor woede… maar dan’s hy ook ‘n man wat argumenteer dat ryk mense nie belas moet word nie, ons moet eerder wag vir hulle om goedsgunstelik bydraes tot die staatskoffer te maak!!! Watter soort voorbeeldige rykes ken hy?!\nPS. En wat hatige gemor in (dikwels nogal geradbraakte) Afrikaans betref, is een van die giftigste plekke op die internet (‘n virtuele weergawe van die tronktoilet wat BB hier bo beskryf!) nog steeds Roodt se Praag webblad. Nou ja, hy kan seker haat saai soos hy wil, maar wat my interesseer is dat hy gestaan het as VF+ kandidaat in een die wyke. Sy amptelike persverklaring in daardie hoedanigheid is ingelei met: “Stem VF+, Stem Wit”. En dan borduur hy natuurlik op daardie tema voort. Die VF+ het veel te sê oor Malema; hoe is dit dan dat die slegte Doktor se uitsprake in hulle naam, en op sy webblad, nie deur hulle gerepudieer word nie? Of het hulle en ek het net nie daarvan gehoor nie? Hoe kan hulle swart stemme in Soweto wil werf, maar hulle bied politieke tuiste aan die Roodts? Of is ek nou weer net “PC” en onregverdig?\nJune 3rd, 2011 at 13:37\nWat was die verkiesingsuitslag vir die VF+ 0.04% of so iets, siestog.\nJune 3rd, 2011 at 13:40\nkorreksie; 0.4% nog steeds siestog\nJune 4th, 2011 at 08:21\ndie armes van verstand, gees en humaniteit sal ons altyd met ons hê -Moses 3 vers3\nBreyten, moet aub nie ophou uitpraat reageer en skryf nie. Ook die ander digters ; Antjie Krogg, Andries (dankie vir die blog oor Albertina Sisulu), Desmond, Joan Hambidge, ens,ens- lees weer wat Solzenintsyn geskryf het heel onder. Dit is een van die wapens teen haat, rasisme, geweld en leuns.\nHoe hanteer ons groeiende blatante en kru wit rasisme in ons land? Dit is ‘n truksvy.\nOnthou wat oud President Mandela gedoen het’\nOP die rekenaars wat sekere polisie aan mekaar gestuur het het ‘n foto van ‘n groot aap, (gorilla of chimp) verskyn en het geleidelik verander in die gesig van president Mandela. Dink hoe sou enige van ons president voor of na pres Mandela opgetree het in so ‘n situasie en watter onstellende polarisering en uitkryting dit mee sou gebring het. President Mandele het daarna gekyk en daarvan kennis geneem en onmiddelik dit op sy geskuif. Instinktief het hy bo dit uitgestyg en dit het die hele saak ontlont. Dit was nie ‘n politieke skuif nie. Dit het gekom uit die goedheid en waarheid wat hy is en waarvolgens hy leef.\nWat Sollzenitsyn gesê het , of nie mag sê het nie, in ontvangs van sy Nobel vredesprys is ook ter sake.\n“What can literature do in the merciless onslaught of violence?\nLet us not forget that violence does not exist alone and cannot survive in isolation; it is inevitably bound up with the lie. …Moreover writers and artists can do something more, they can vanquish the lie. Wherever else it fails, Art has always won its fight against lies, and it always will win. Its victory will be obvious, irrevocably obvious to all men. The lie can withstand a great deal in the world, but it cannot withstand Art.”\nJune 4th, 2011 at 14:20\nO, ja Desmond. Athol Fugard het nou onlangs gesê. “political correctness cuts off your balls.” Maill en Guardian net na die opening van Athol se nuutse drama The Birdwatchers,” wat 12 Mei ’11 geopen het.\nJune 4th, 2011 at 16:23\nEvette, ek stem met Fugard saam, maar ek het tog ‘n probleem met hoe die beskuldiging van “politieke korrektheid” soms in veral Afrikaanse gesprekke gebruik word: die Steve Hofmeyrs, Jelleke Wierengas en Annelie Botesse word geloof omdat hulle die “balls” het om te s^e wat hulle dink en bereid is om on-PC te wees; diegene wat hulle daarteen uitspreek word sondermeer afgemaak as “polities korrek”.\nOp Praag het iemand byvoorbeeld aangevoer Breyten Breytenbach ly aan “politiese korrektheid” omdat hy ‘n brief in ‘n Nederlandse koerant gepubliseer het waarin hy aandui dat Afrikaans nie ‘n “wit” taal is nie. (Dit was natuurlik een van die vriendeliker kommentare.)\nMet ander woorde, die beskuldiging “Jy is maar net polities korrek!” het die ideale manier geword vir homofobe, xenofobe, chauviniste en rassiste om kritiek te systap. Soos jy weet het mens egter soms “balls” nodig om bogenoemde posisies te kritiseer (in kontekste waar hierdie posisies juis die “korrekte” of verlangde oortuigings is), so indien ek in sulke omstandighede “PC” genoem word, is ek heel gemaklik daarmee.\nJune 4th, 2011 at 17:33\nWie’t nou weer lank gelede, in Vrye Weekblad, ges^ politieke korrektheid maak haar tiete lam. Was dit nie Antjie Krog nie?\nJune 4th, 2011 at 22:28\n‘n Ander mooi definisie van “politieke korrektheid is natuurlik om die peul ontlasting aan die ‘skoon’ punt op te tel… Desmond het egter gelyk – dis dikwels ‘n aantyging wat rondgeslinger word deur mense wat dink dis opreg om jou kru vooroordele te lug net waar en wanneer die gier jou pak.\nDesmond: dit vat darem ook balls om Praag se webwerf te lees. Ek sien nie kans nie daarvoor nie.\nEk hoor jou, Evette. Maar weet darem nie. Dit gaan nie hier net om die ‘leuen’ nie. Daar’s ‘n woedende mal bees los onder die mense. Miskien omdat hy so dodelik gekwes is. Maar met so ‘n dier redeneer mens nie.\nJune 4th, 2011 at 22:44\nEk het gister vir die eerste en waarskynlik laaste keer Praag se webwerf besoek. Dit was ‘n verstommende ondervinding. Om dit sag te stel. Breyten jy’s reg, die dier is swaar gekwes. ‘n Moontlike, en slegs gedeeltelike verklaring is dalk dat baie witmense wat bereid sou wees om deel te neem aan die “nuwe bedeling” in die 90-er jare van die vorige eeu nou gemarginaliseer en uitgeslote voel, dat daar ‘n (tot ‘n mate korrekte?) persepsie is dat die huidige regering hulle doelbewus in daardie posisie plaas. Die algemene vlak van korrupsie, inkompetensie en gebrek aan dienslewering dra nou ook nie juis by tot enige gevoel van goedgesindheid nie. Aan die ander kant, ‘n verklaring is natuurlik nie ‘n verskoning nie…\nJune 5th, 2011 at 07:03\nJa Desmond. Uit die monde van Athol en Antjie, wie se lewens en werk ‘n toonbeeld is van uitpraat teen rasisne, apartheid ens. is, sê so ‘n stelling iets anders as in die regse kraal. Dan kry jy ook in Afrikaanse liedjies , liriek skrywers wie se musiek aangehang word deur die regses en hulle siening regverdig. Die liriek skrywer sê dan dat dit alles ironies bedoel was, maar hy kry eintlik sy brood aan 2 kante gebotter want die kas register lui vir die toename in verkope.\nBreyten, jy is reg dat dit ‘n gekweste moordadige dier of buffel is met wie jy nie kan redeneer nie.\nDie basiese leun glo ek is dat die kleur van ons lywe bepaal wie en wat ons is. Ook die leuns wat sogenaamde Christene ( sommiges van die VF) regverdig om rassitiese veralgemenings te gebruik om haat, rasisme en ‘n strewe na dominansie te regverdig.\nIn Fugard se My Children, My Afrika (waarvoor hy gekritiseer was) is daar ‘n toneel waar die swart onderwyser, wie letterkunde lief het, sy beste leerling aanspreek oor hy begin klippe gooi het na Kaspirs. Hy staan voor die leerlikng met ‘n klip in sy een hand en ‘n Engelse woordeboek in die ander\nonderwyser: “In this hand I have a rock.\nIn the other hand I have the whole English Language. This rock is but one word in this book. With this rock I can hit the Kaspir . With the words in this book I can get into the minds of those who drive the Kaspir.”\nEk glo in die mag van die woord- veral gedigte weens die kwaliteit van die kommunikasie.\nOp die ou einde het Saartjie Baartman se oorskot terug huistoe gekom op die rug van ‘n gedig geskryf deur Dianne Ferrus. Na Nelson Mandela en Barbara Masakela te vergeefs die Franse museum behore se koppie probeer omdraai het.\nEk glo beslis in die mag van die woord. Al is geweld soms nodig. (Woorde kon nie vir Stalin en Hitler stop nie.)\nNog van julle woorde en gedigte aub!\nJune 5th, 2011 at 10:53\nPolitieke korrektheid het vir my veral te make met ‘n absurde polisiering van taal en praktyke met die doel om niemand te “ontstel” nie; met ‘n oordrewe, dikwels valse en dus ook neerbuigende respek vir (ander se) “identiteite” en “kultuur”. Sodra iets iemand se “identiteit” of “kultuur” is, kan jy nie vrae daaroor vra, dit kritiseer of grappies daaroor maak nie.\nDit skep dan ‘n omgewing waar outentieke gesprek, ontmoeting en wisselwerking onmoontlik word. Dit bied sigself aan as ‘n respek vir die Ander, maar eintlik sorg dit dat die Ander ander bly, dat jyself in die magshebbers se goeie boekies bly, en dat substantiewe kwessies oor sosiale geregtigheid verskraal word tot vriendelikheid, goeie bedoelings en steriele taalgebruik.\nDaarmee saam kom dan sommer ook ‘n soort valuering van voorafbepaalde kategoriee (“identiteite”) van maatskaplike weerloosheid en ‘n soort politieke ekonomie van slagofferskap. “Bemagtiging” behoort aan diegene wie se “identiteit” die hoogste telling behaal op ‘n soort slagofferskapskaal… of hoe?\nJune 5th, 2011 at 13:29\nNS. Dis ‘n bietjie PC om net op Afrikaners se haatspraak te pik, so ek moet darem naas die Hofmeyrs en die Roodts ook ons land se Jon Qwelanes en David Bullards noem… 🙂\nJune 5th, 2011 at 17:48\nDie probleem met politieke korrektheid lê deels in verhouding tussen die “signifier” en die “signified” wat daardeur gedek word, want op watter punt van die kontinuum lê die “absurde”, “neerbuigendheid” en “respek vir die ander”? Natuurlik is konteks en die spreker se ingesteldheid hier van belang, en dan nog vra dit om voortdurende refleksie. Ek sê maar net: die begrip PC is verdomp kompleks en verglydend – soos die situasie self, en soos etikettering. Mens moet maar versigtig wees om PC (en die omskrywing daarvan) te verabsoluteer. Ja, ek weet as deel van die spel kan mens tog probeer om te sien waar jy uitkom. En ligloop vir sekerhede.\nJune 5th, 2011 at 20:02\nAndries, dit was Marita van der Vyver wat in Loslyf in ‘n onderhoud opgemerk het dat politieke korrektheid haar tiete lam maak.\nJune 5th, 2011 at 21:52\nJa-nee, Andries is so PC, hy lees Loslyf maar gee voor dis M&G! 😉\nJune 6th, 2011 at 06:08\nDesmond, re PC deur net die wittes te teiken. Ek stem saam met jou beskrywing van PC in heelwat gevalle. Dit gaan oor hoe jy gesien word, nie wat regtig eties of meelewend is nie, in sommige gevalle.\nEk vind mens voel verantwoordelik vir jou eie taalgroep (al verskil jy fundamenteel met van hulle uitstaprake) en sal hulle eerder aanspreek of kritiseer want jy is deels verantwoodredelik vir die gemors wat eskaleer. (evil flourishes when good men do nothing)\nHoe ons die wa uit die drif gaan kry wat eskaleerende polarisering en rasisme wedersyds betref is ‘n sleutel probleem vir ons almal. Mandela was ‘n leier met soveel integriteit en aansien en het mense oor baie rasse heen saam geneem met sy visie van versoening en regstelling. Na hom was ons meer en meer leierloos met betrekking tot ‘n etiese rigting was vir die hele land geld. Daar is baie goeie politisie. Daar is ook oorgenoeg vrot appels wat net agter mag aan hardloop.\nMax du Preez het eens geskryf dat die skrywers en kunstenaars ons uit die woestyn sal moet lei. Dis nou sulke tyd.\nKyk watter effek(goed of sleg) kon ‘n “skiet die boer” of dela Rey delaREy liedjie hê, en die Voelvry toer se effek was enorm.\nAndries julle werk word al hoe groter. Dink aan die enorme effek vsn Poppie Nongena op die Afrikaner stem voor die referendum.Mandela wat “die kind is nie dood nie” by sy inhuldiging gelees het.\nJune 6th, 2011 at 11:51\nJoan, dankie vir die korrekte inligting oor die aanhaling en Desmond vir die hou onder die, uhm… belt.\nTerug by die oorspronklike onderwerp: ‘n Mooi stuk in die New York Times: http://www.nytimes.com/2011/06/06/world/africa/06sisulu.html?_r=1&ref=world\nJune 6th, 2011 at 14:36\nDankie hiervoor. Ons het van die punt afgedwaal. Was ook baie goed om op Kommentssr vir Max du Preez te hoor praat oor haar uit die harige ou dae toe sy altyd ‘n veilige hawe was en selfs die polisie het lig geloop vir haar.


Roxxe Shopify Tema-oorsig - Belangrike kenmerke verduidelik - E-handelsplatforms\nRoxxe Shopify Tema-oorsig - Belangrike kenmerke verduidelik\nIs dit die regte Shopify Tema vir u winkel?\nTuis » Artikels » Roxxe Shopify Tema-oorsig - Belangrike kenmerke verduidelik\nRosie Greaves April 5, 2021\nAs u suksesvol 'n Shopify winkel vir 'n rukkie, kan u dink aan die volgende stappe in u e-commerce loopbaan, en die opknap van u winkel met 'n splinternuwe ontwerp kan een van die opsies wees wat u in gedagte het.\nDikwels begin ons nuwe ondernemings wat om elke draai geld wil bespaar. Maar sodra die inkomste begin instroom, is dit gewoonlik die moeite werd om van u begrotings toe te ken aan areas van u besigheid wat u voorheen nagelaat het.\nShopify winkel-temas is 'n uitstekende voorbeeld van iets waaraan ons gereeld draai. Ja, daar is niks mee verkeerd nie Shopifyse gratis sjablone, maar as u u aanpassingsvryheid wil verhoog, is dit dalk tyd om op te gradeer na 'n premium tema.\nGewoonlik bied premium temas meer variasie, ingeboude funksies en kliëntediens. Maar met honderde premies Shopify temas om van te kies, waarmee gaan jy saam?\nVandag plaas ons die hoog aangeskrewe Roxxe onder die loep Shopify Tema. Hierdie sjabloon adverteer homself as 'veeldoelig, reageerbaar en maklik om op te stel. Met soveel om te bied, sou die Roxxe Shopify tema u winkel na die volgende vlak neem? Kom ons vind uit.\nRoxxe Shopify Tema-oorsig: Oor Roxxe\nRoxxe is nog steeds redelik nuut, maar dit is ongelooflik goed ontvang. Die tema is die eerste keer in Mei 2020 opgelaai en het sedertdien talle opdaterings geniet, waarvan die laaste Maart 2021. As 'n alles-in-een-tema, spog dit met veelsydige velle en ontwerpkenmerke wat by enige nis pas.\nRoxxe Shopify Tema-oorsig: Ontwerp\nRoxxeDie ontwerpopsies is niks anders as robuust nie. Die tema is ontwerp met inagneming van moderne tendense en weerspieël as sodanig kontemporêre flair en professionaliteit.\nRoxxe werk saam met die Shopify Visuele bouer om u soveel moontlik tuisbladuitlegte te maak as u wil. U kan afdelings herbestel volgens die behoeftes van u besigheid. Trouens, meer as 70 voorafgeboude tuisbladsye is by u aankoop ingesluit, dus as u nie veel van die ontwerpwerk wil doen nie, kan u dit deur Roxxe doen.\nRoxxe het ook meer as 50 vooraf ontwerpte uitlegte met kant-en-klare gedeeltes wat u kan herrangskik en kombineer soos u wil. U kan ook die toepaslike demo kies wat al lyk soos u u winkel voorstel om daaruit te lyk en aan te pas.\nRoxxe Shopify Tema-oorsig: 'n volledig responsiewe tema\nEen van Roxxe se grootste verkoopspunte is dat dit volledig reageer, en dit lyk dus op elke grootte skerm. Met hierdie veeldoelige e-handelstema kan u ook retina-gereed bladsye bou. U inhoud verloor egter nie die kwaliteit as dit op ouer toestelle waargeneem word nie - handig, of hoe?\nRoxxe Shopify Tema-oorsig: 'n wye verskeidenheid onderwerpe in die winkel\nRoxxe bied ook baie onderwerpe in uniek tema in sy demonstrasies. Roxxe doen byvoorbeeld nie net 'n beroep op generiese mode- en skoonheidsondernemings nie. Maar dit verteenwoordig ook meer nis- en minder mededingende opsies soos spykerstudio's, swembroeke, sportdrag en meer.\nRoxxe Shopify Tema-oorsig: integrasies\nDaar is geen tekort aan integrasies by Roxxe nie, hierdie tema kan naatloos geïntegreer word in:\nKlaviyo: 'N E-posbemarkingsagteware\nGrowave: 'N Alles-in-een bemarkingsplatform\nTrust Hero: 'n Trust badges-app\nVerlaat Intent PopUp\nUltimate Sales Boost ('n ooreenkoms van die dag-app)\nRoxxe Shopify Tema-oorsig: Belangrike kenmerke\nNoudat ons die basiese beginsels bespreek het, kom ons kyk na die kernfunksies van Roxxe.\nOptimaliseer u webwerfopskrif:\nRoxxe kom met 'n kragtige soekmodule in die navigasiegebied. Hier kan kopers maklik op u hele webwerf soek. U kan na kategorieë in u inhoud soek en soorte verander na die definisie van die navraag. Dit maak dit makliker vir kopers om presies te vind waarna hulle soek.\nU kan ook aanmeld- en registrasievorms vanaf die opskrif van u webwerf vertoon en selfs sosiale netwerke soos Facebook en Google+ gebruik om registrasie te vereenvoudig.\nDaar is ook 'n wenslys-blok wat klante in staat stel om lyste met gewenste produkte op te stel, met opsies vir verskeie valuta om aan die behoeftes van u globale gehoor te voldoen.\nMet Roxxe kan u ingewikkelde keuselyste met gestruktureerde kategorieë skep. As u 'n winkel met 'n wye verskeidenheid produkte bestuur, sal dit makliker wees om artikels te kategoriseer en u webwerf-navigasie-ervaring te verbeter.\nIn die onderkant bied Roxxe 'n inskrywingsvorm vir nuusbriewe om u poslys maklik te laat groei. U kan ook 'n kontakinligtingblok en sosiale deelopsies insluit.\nVoer demo vinnig in:\nSoos ons bespreek het, het Roxxe meer as 50 vooraf-ontwerpte winkeldemo's wat u as basissjabloon vir u ontwerp kan toepas. Die idee is dat u vinnig 'n webwerf met een van die demo's kan vervaardig en dan u inhoud daarvandaan kan aanpas.\nAlhoewel die proses inderdaad eenvoudig is, is dit nie 'n een-klik-oplossing soos geadverteer nie. U moet die skakel na die temademonstrasies in 'n tekslêer onder u downloads kry. Sodra u die skakel volg, kan u die demo aflaai en oplaai Shopify soos u enige ander tema sou doen.\nKliënte kan vinnig produkbesonderhede deur middel van 'n lightbox-pop-up hersien sonder om die winkelbladsy te verlaat waarop hulle verkeer. Produkbladsye het ook sosiale deel- en hersieningsopsies en word in 'n lys- of roosterformaat vertoon. Bladsye is ook geoptimaliseer vir enige blaaier.\nRoxxe Shopify Tema-oorsig: gebruiksgemak\nRoxxe is 'n goed gedokumenteerde tema wat baie maklike instruksies bevat. Die temapakket bevat besonderhede oor hoe om die sjabloon te installeer en op te stel.\nU eerste stap is om die lêers wat u ontvang het, af te laai en die standaardvel in die tema ZIP te open. U moet dit oplaai na Shopify en installeer sodoende die standaardtema (of enige winkeldemo's wat u met die skakels wat u afgelaai het, afgelaai het).\nMet die geïnstalleerde tema, kan u maklik kies watter afdeling u wil wysig via Tema> Aanpas. Van hier af kan u die tipografie, kleure, gunsteling, bladsye en uitlegte, wenslys, sybalk en meer aanpas. Roxxe bied ook 'n maklik-om-gebruik-uitleghulpmiddel vir die skep van baniere.\nRoxxe Shopify Tema-oorsig: pryse\nRoxxe is beskikbaar vir $ 48 op Themeforest onder 'n standaardlisensie. Hiermee kan u die tema vir 'n enkele winkel gebruik. Die prys sluit toekomstige opdaterings in en verseker dat die tema gekwalifiseer is. Dit kom ook met ses maande ondersteuning van die skeppers van die tema, ZEMEZ.\nAs u ondersteuning tot 12 maande wil verleng, kan u dit vir nog $ 12.38 doen.\nRoxxe Shopify Tema-oorsig: ons finale gedagtes\nDaar is soveel premium reageer Shopify temas om uit te kies dat die vind van die regte een 'n uitdaging kan wees. Gelukkig is Roxxe 'n veeldoelige tema wat 'n beroep op verskillende nisse het en kom met 'n groot aantal voorafgeboude templates. Dit moet dit maklik maak om die tema aan te pas sodat dit by u winkel pas, maak nie saak wat u verkoop nie!\nMet 'n wye verskeidenheid ekstra funksies en integrasies, trek Roxxee nogal baie, veral vir sy pryspunt op net minder as $ 50.\nWat dink u van hierdie tema? Is Roxxe die responsiewe, veeldoelige Shopify tema waarna u gesoek het? Laat weet ons in die kommentaar hieronder.\nvorige artikel Shopify Plus vs. BigCommerce Enterprise (Apr 2021) - Wat is die verskil?\nvolgende artikel Die beste gids vir CRM-sagteware (10 top-CRM-stelsels in 2021)\nShopify Resensies (Apr 2021): Is Shopify die beste e-handelsplatform? Shopify Voordele en nadele\nSquarespace Review (Apr 2021) - 11 voor- en nadele van die gebruik van Squarespace\nWooCommerce Review (Apr 2021): The King of Ecommerce Plugins op WordPress\nSquare Online Review (Apr 2021): alles wat u moet weet\nEcwid Reviews (April 2021): Is dit die beste gratis e-handelsoplossing vir enige webwerf?\nShopify Prysbeplannings (Apr 2021): Watter Shopify Plan is die beste vir jou? basiese Shopify vs Shopify vs Gevorderd Shopify


Lineêre video chat app\nTe danke aan die mobiele app update, gebruikers laai die jongste weergawe van die Gratis Video Chat app op’n weeklikse basis! As jy dit gebruik, dit sal lok jou.\nAflaai en speel hierdie gratis app vir Android fone reg nou!\nGratis video chat lyn. Die beste manier om te kommunikeer met ander mense!\nIs jy hartseer, verveeld, of dalk eensaam vanaand? Doen jy reeds ondervinding met ander video chat programme, maar hulle is almal dieselfde, het jy enige vriende om te praat met? Is hulle almal gestremd is, of is daar reeds iemand wat jy kan praat? Of miskien het jy wil net om te slaag die tyd gesels oor niks nie? Baie geluk! Jy het gevind dat die regte inligting! Gratis aanlyn video chat, jy kan praat met baie mense, om pret te hê en vergeet oor die eensaamheid vir ewig. Die belangrikste idee van hierdie app gee jou die geleentheid om nuwe mense te ontmoet. Die eerste stap sal wees om aan te meld om’n video chat waar jy sal in staat wees om te gesels met baie mense mense van oor die hele wêreld. Van die kursus, sal daar mense met soortgelyke belange, so jy sal nie verveeld wees. Jy kan gebruik maak van die voorkant of agterkant van jou toestel se kamera om te wys jouself, gesels gesig-tot-gesig, in die Algemeen, chat soos roulette, waar jy kan deel foto’s en gesels met mense wat jy graag oor enigiets. Dit is die beste plek vir flirt en Uitgaan, want miljoene van die seuns en meisies van regoor die wêreld het reeds geregistreer is in hierdie video chat.\nWanneer jy iemand spesiaal, kan jy voeg dit by jou vriende lys, en gesels met hulle privaat. As jy verveeld is, kan jy terug gaan na die hoof spyskaart en kies’n ander aktiwiteit, soos op soek na mense wat deur sekere kriteria, die uitruil van direkte boodskappe, of die lees van hul video’s en foto’s. Selfs’n gratis aanlyn video chat gee jou die vermoë om jou eie foto’s en video’s en deel dit aanlyn.\nDie gratis video chat line is’n kruis-platform sosiale netwerk, die inligting is beskikbaar vir gebruikers regoor die wêreld. So daar is geen beperkings nie, kan jy nuwe vriende te vind van enige land in die wêreld.\nMoenie jou tyd mors nie, meld vir’n gratis live video chat en het baie pret.\nLees die reëls en instruksies voor af te laai:\nGratis aanlyn video chat net vir mense bo die ouderdom van jaar!\nOns is nie in die chat roulette, doen ons dit nie duld nie enige oortreding van die reëls. Enige gesprekke oor seks, erotiek, of vertoon van naaktheid in die openbare video’s is nie toegelaat nie!\nWil om uit te vind interessante Android apps? Dit is die beste sosiale media app.\nNa alles, as die inligting is in die agtergrond, beteken dit nie neem baie ruimte\nHierdie inligting is ook ander warm sosiale media programme (speletjies) vir jou Android-selfoon.\nDating site met foto's →


Geseënde Kersfees en ‘n Voorspoedige Nuwe Jaar! SAUK Dank U Vir U Ondersteuning en Vra Om Hulp in Die Nuwe Jaar – Transvaal.org\nBy Pretoria Nuus December 28, 2019\nAfrikaans, bron, Gemeenskap, Hoofnuus, Nuus, onderwys, SA-nuus, video\t0 Comments\nIn die gees van Kersfees en samesyn en gemeenskap, wil ons graag vir al ons volgers, lesers, luisteraars en kykers ‘n Geseënde Kersfees toewens en hoop die samesyn met familie, vriende en volksgenote is vol vreugde en goeie herinneringe! Dankie vir U ondersteuning dusver en ons hoop om net te verbeter in die Nuwe Jaar, met U hulp.\nOns gaan voort met ons organiese groei strategie maar wil graag ons ondersteuners vra om meer betrokke te raak, en ons te help om die platform te word wat ons volkie so erg benodig. Die staat gee hope geld aan ander volke maar ons kry niks. Inderdaad ons ontvang geen fondse vanuit enige oord en dit gaan maar soms broekskeur hier, en ons is bewus ons diens het soms baie te wense, en dit is ook waarom ons om hulp vra.\nWat wil U hê die platform moet wees?\nEen ding wat ons wel het, is volgers wat ryk aan ondervinding, wysheid, idees, geloof en lojaliteit is, en ons wil graag dié bron delg om die platform vir Afrikaans verder uit te bou.\nHoe wil U hê informasie, nuus en vermaak moet aan U uitgelewer word en wat verkies U om te ontvang? Sal U geïnteresseerd wees in ‘n daaglikse nuus bulletin video en/of radio? Verkies U plaaslike nuus? Wat nog?\nKan U bydra?\nOns vra ook dat enige vrywilligers ons asb. kontak indien hulle die platform en gemeenskap wil help – enige idees of bydraes is welkom want op die einde van die dag is die platform daar vir julle. Ons maak absoluut geen wins hieruit, inderdaad dit is die teenoorgestelde, maar dit is geld, tyd en werk wat ons gewillig opoffer met die doel om weer beheer oor ons erfenis en toekoms te behaal.\nIndien U ‘n besigheid het wat Afrikaners as kliënte soek, het ons ook heelwat advertensie geleenthede.\nWeereens baie dankie vir U ondersteuning.\nDon en die SAUK span.\nSAUK.co.za ¦ SAUKTV.com ¦ SAUKradio.com ¦ Wereldwyd.com ¦ Maatjie.com\n(Ons is nie deel van SABC nie)\nKersfees maatjie nuus Nuwe Jaar platform radio SAUK TV vermaak Wereldwyd


Jakkals & Leeu Familie Vertoning in Kaapstad met Jakkie Louw & Kevin Leo\n“Voshaarnooi” Die Louis van Rensburg trefferliedjie is opgeneem deur Kevin Leo & Jakkie Louw en die video daarvan is gemaak. Die video was oornag ‘n Kyknet gunsteling en speel feitlik daagliks op hierdie kanaal. Op youtube het meer as 112,946\nmense al die video gaan kyk.\nJakkie en Kevin het ook besluit om ‘n produksie vertoning “Jakkals & Leeu” saam te begin en ‘n DVD van die show is opgeneem by die LemonJack teater. Die vertoning se sukses het daartoe bygedra dat Jakkie Louw en Kevin Leo gevra is om in die geskiedkundige afrikaanse “musical’ LIEFLING te speel. In 2012 was Jakkie en Kevin ook te sien in die treffer fliek Pretville as Bennie en Buks. Pretville se tronkopsigters.\nJakkie en Kevin as “Jakkals & Leeu” tree gereeld landwyd op waar hulle sale aand na aand vol trek en uitverkoop. Die kombinasie van die twee sangers is uniek en uiters vermaaklik vir die hele gesin. Liedjies wat hulle op hulle unieke manier vertolk sluit in Voshaarnooi, O Sole Mio (ala Pavarotti en Brian Adams) Frank Sinatra, ‘n bietjie Elvis Presley, ‘n Bietjie Lucas Maree en ‘n bietjie Pikkewyne.\nDie “Jakkals & Leeu” CD word vroeg in 2014 vrygestel en is met sorg saamgestel uit liedjies spesiaal vir die Jakkals & Leeu aanhangers en sluit ook twee of drie verassings in.\nPlaasteater Weekly Program\nPrys per persoon: R120\nPlek: Plaasteater Kaapstad soos op Facebook (Laaik ons asb)\nPosted by Getaway Africa Adventures at 6:49 AM\nLabels: jakkals & leeu, jakkie louw, jakkie louw kaapstad, kevin leo, kevin leo kaapstad